text:
2011 – Башҡортостанда Милләт-ара татыулыҡ йылы
Мәғлүм булыуынса, Рәсәй дәүләт шураһының сираттағы ултырышы тап ошо тема – милли мәсьәләгә ҡағыла. Ул Өфөлә үтергә тейеш. Бөтә донъя башҡорттары ҡоролтайы башҡарма комитеты рәйесе Илгиз Солтанморатов маҡсатлы йыл иғлан итеү республикала милләт-ара татыулыҡты артабан нығытыуҙан тыш, Дәүләт Шураһында тикшерелеүгә бер тема буласаҡ тип иҫәпләй.
Милләт-ара мөнәсәббәттәрҙе ҡанун аша ғына көйләү мөмкин түгел тине парламент спикеры Константин Толкачев. Был үтә ҡатмарлы конструкция. Шулай ҙа федераль кимәлдә ҡануни документ булырға тейеш ти Дәүләт Йыйылышы-Ҡоролтай рәйесе.


c: text/html

text:
110 миллиард һум һалым йыйылды
Өфө биләмәһендә 2010 йылда 110 миллиард һумдан ашыу һалым һәм башҡа йыйымдар йыйылған. Ҡаланың үҙ табыштары 9,3 миллиард һум тәшкил иткән. Был турала мэриялағы кәңәшмәлә Өфө хакимиәтенең иҡтисад идаралығы начальнигы Ольга Краснова хәбәр итте. Ул шулай уҡ Өфөлә Башҡортостан Республикаһы Президентының БР Дәүләт Йыйылышы – Ҡоролтайға Мөрәжәғәтнамәһенең төп положениеларын тормошҡа ашырыу сиктәрендә үткәрелгән саралар тураһында һөйләне.
Ольга Краснованың һүҙҙәренә ҡарағанда, бер йылда ҡалала 10 мәктәп ашханаһы реконструкцияланған, ярҙамға мохтаж граждандарға 76 мең социаль карта бирелгән, 44 автономиялы белем биреү учреждениеһы төҙөлгән һәм муниципаль милек арендаторҙарынан 155 миллион һум бурыстарын ҡайтарып алыуға өлгәшелгән.
— Өфөлә шулай уҡ 93 мең квадрат метр дөйөм майҙан менән 144 яңы сауҙа объекты асылды һәм был өлкәлә 1800 яңы эш урыны булдырылды, — тине Ольга Краснова.
Бынан тыш, Ольга Краснова Өфөләге ауыл хужалығы йәрминкәләре йомғаҡтары тураһында хәбәр итте. Уның әйтеүенсә, 2010 йылда уларҙа 19 мең тонна йәшелсә, өс мең тоннаға яҡын ит һәм 355 тонна бал һатылған.

robotstxt: allowed

filter: keep


text:
Башҡортостанда «Реаль эштәр» партия проектына 150 миллион һум бүленәсәк
ӨФӨ, 2016 йыл, 18 февраль. /«Башинформ» мәғлүмәт агентлығы, Арина Рәхимҡолова/.
Быйыл Башҡортостанда «Реаль эштәр» партия проектын тормошҡа ашырыу дауам итәсәк. Һайлаусылар наказдарын үтәү өсөн республика ҡаҙнаһынан 150 миллион самаһы аҡса бүленәсәк. Был хаҡта «Берҙәм Рәсәй» партияһы төбәк бүлексәһенең матбуғат хеҙмәте хәбәр итә.
Халыҡ партия ярҙамында хәл итергә мөмкин булған иң киҫкен мәсьәләләрҙе билдәләй. Төрлө кимәлдәге депутаттар корпусы эшкә ҡушыла. Ғәмәлгә ашырыу өсөн бюджет, шулай уҡ шәхси аҡса йәлеп ителә. Берлектә финанслау өҫтөнлөклө һанала.
Бөгөнгә 900 ғаризаның барыһы ла тиерлек бойомға ашырылған. Проект сиктәрендә муниципалитеттарҙы төҙөкләндереү, һыу үткәргестәр төҙөү, ауыл клубтарын һәм мәҙәниәт йорттарын ремонтлау, балалар һәм спорт майҙансыҡтары төҙөү, ауыл зыяраттарын тәртипкә килтереү, мәктәп һәм балалар баҡсаларын ремонтлау, урамдарҙы яҡтыртыу мәсьәләләре хәл ителде. Проекттың бюджеты яҡынса 220 миллион һум тәшкил иткән. Күпселек өлөшө — 150 миллион һум самаһы — республика ҡаҙнаһынан бүленгән. Ҡалған өлөшө берлектә финанслау формаһында муниципалитеттарҙан һәм төбәк халҡынан йәлеп ителгән.
Төрлө төҙөлөш һәм ремонт эштәренә 90 миллион һум самаһы тотонолған, мәғарифҡа — 27 миллион, төҙөкләндереүгә һәм һыу менән тәьмин итеүгә — 25-шәр миллион, юл эштәренә — 15 миллиондан ашыу, ауылдарҙа электр, газ үткәреүгә 9 миллион самаһы аҡса йүнәлтелгән.
Проектты тормошҡа ашырыу сиктәрендә 26 февралдә республикала Берҙәм «Реаль эштәр» көнө уҙғарыла. Ҡала һәм райондарҙа спорт һәм байрам саралары ойошторола.


text:
Урман ауылы халҡы Рәсәй Оборона министрлығын судҡа бирҙе
Урман ауылы халҡы хәрби часть келәттәрендә булған шартлауҙар айҡанлы емерелгән йорттарға эшләнгән ремонт сығымдарын ҡаплауҙы талап итеп, РФ Оборона министрлығына ҡаршы судҡа дәғүә менән мөрәжәғәт иткән. Зыян күреүселәр яуап биреүсе итеп Оборона министрлығының 99-сы арсеналының 67684-се хәрби часын атай. Был хаҡта Иглин районы хакимиәтенең мәғлүмәт бүлеге баш белгесе Әнәс Вәлиуллин хәбәр итте.
— Тиҙҙән ҡыш та етә, ә эш һаман урынынан ҡуҙғалмай, — тине Әнәс Вәлиуллин. – Халыҡ үҙ мөлкәтен үҙе ремонтланы, зыян күләмен дә иҫәпләп сығарҙы. Ләкин Оборона министрлығынан бүленергә тейеш аҡсалар әле лә юҡ. Судҡа мөрәжәғәт итергә мәжбүрбеҙ.
Иҫегеҙгә төшөрәбеҙ, Урман ауылындағы шартлауҙарҙан дөйөм зыян 420 миллион һум тирәһе тәшкил итте. Ауылдың янған йорттарында теркәлгән кешеләргә Башҡортостан етәкселеге тарафынан компенсациялар бүленде, яңы торлаҡ төҙөлдө, ауылдың инфраструктураһы тергеҙелде. Зыян күреүсе кешеләрҙе торлаҡ менән тәьмин итеү маҡсатында Иглин ауылының «Көньяҡ» биҫтәһендә 16 фатирлы өс йорт һәм 12 шәхси йорт төҙөргә ҡарар ителде. Ул йорттар тиҙ арала ҡалҡып сыҡты.
Республика властары ярҙамы менән тағы ла бик күп эштәр эшләнде.
Ләкин РФ Оборона министрлығының зыян күреүсе халыҡ алдында бурыстары бар. Тағы ла бер нисә ғаилә Оборона министрлығына ҡаршы судҡа дәғүә менән мөрәжәғәт итергә әҙер.


text:
«Ҙур ҡала йондоҙҙары» өфөләрҙе филармонияға саҡыра
ӨФӨ, 2015 йыл, 19 май. /«Башинформ» мәғлүмәт агентлығы, Ләйлә Аралбаева/.
21 майҙа Башҡорт дәүләт филармонияһы үҙенең ижад миҙгелен яба. Тамашасыларға «Ҙур ҡала йондоҙҙары» программаһы тәҡдим ителә.
Байрамға килеүселәрҙе ҡурай моңо һәм арфа менән ҡаршы аласаҡтар. Ҡунаҡтар шоколад фонтаны, милли эсемлектәр — буҙа һәм ҡымыҙ менән һыйланасаҡ.
Ҙур залда билдәле сәхнә йондоҙҙары Нәзифә Ҡадирова, Вәхит Хызыров, Әлфиә Юлсурина, Радик Вәлмөхәмәтов, Римма Амангилдина, Руслан Сәйфетдинов, Марсель Ҡотоев, «Карауан», «Далан» һәм «Сармат» фольклор-эстрада төркөмдәре, «Ҡыҙыҡ һәм Мәҙәк» эстрада көлкө театры сығыш яһаясаҡ. Филармония солистары һәм коллективтары башҡарыуында популяр башҡорт, рус һәм сит ил композициялары яңғыраясаҡ.
«Филармонияла 76-сы ижад миҙгеле тамамлана. Быйыл Өфө тамашасылары һәм баш ҡала ҡунаҡтары төрлө мауыҡтырғыс тамашалар ҡараны. Филармония сәхнәһендә «Дирижерҙар парады», Орган фестивале, V Халыҡ-ара Раштыуа фестивале, «Урал ауазы» II Халыҡ-ара оркестрҙар һәм халыҡ уйын ҡоралдары ансамблдәре конкурс-фестивале үтте. Буласаҡ әсәйҙәр һәм сабыйҙар өсөн «Музыканы бергәләп тыңлайбыҙ» концерттар циклы дауам итә. Әҙәбиәт йылы уңайынан «Әҙәби шишәмбе», «Музыкаль карусель», «Оркестр менән әкиәттәр» проекттары башланды», — тип һөйләне филармонияның матбуғат секретары Лиана Сөләймәнова.


text:
Сибайҙа «Урал аръяғы-2012» инвестфорумы ябылдыФото: Олег Яровиков
Сибайҙа «Урал аръяғы-2012» инвестфорумы ябылды
Сибайҙа «Урал аръяғы-2012» инвестфорумы ябылдыФото: Олег Яровиков
Башҡортостанда «Урал аръяғы-2012» инвестиция форумы үҙ эшен тамамланы. Һабантуй байрамы төбәк-ара кимәлдәге сараның ике көнлөк программаһының йомғаҡлау аккорды булды.
Халыҡ байрамы Баймаҡ районындағы Граф күле буйында йәйелдерелде. Яҙғы баҫыу эштәрен тамамлау уңайынан йыл һайын ойошторолоусы тантанала республика Президенты Рөстәм Хәмитов һәм иҡтисади форумда ҡатнашыусылар: чиновниктар, эшҡыуарҙар, ғалимдар, йәмәғәт эшмәкәрҙәре, журналистар —республиканың һәм айырыуса башҡорт халҡының йолалары менән танышырға теләгән тиҫтәләгән Рәсәй субъекттарының вәкилдәре ҡатнашты.
«Башинформ» агентлығының бығаса хәбәр итеүенсә, форум Сибайҙа йома, 8 июндә, асылғайны. Был сараның төп маҡсаты – яңы эш урындары булдырыу һәм урындағы халыҡтың күпләп ситкә китеүен туҡтатыу өсөн Урал аръяғы төбәгенә инвесторҙар йәлеп итеү.
Эш программаһы сиктәрендә пленар ултырыш, тематик түңәрәк өҫтәлдәр дауамында дискуссиялар үтте. Ошонда уҡ сираттағы, иҫәп буйынса өсөнсө, БР Президенты ҡарамағындағы Инвестицион мөхитте яҡшыртыу буйынса йәмәғәт советы ултырышы үткәрелде.
Дөйөм алғанда форум эшендә 400-ләгән кеше ҡатнашты. Әлеге сара тәүге тапҡыр үткәрелә. Артабан ойоштороусылар – Башҡортостан Хөкүмәте, «Яңы проекттарҙы ғәмәлгә ашырыу буйынса стратегик инициативалар агентлығы» автономлы коммерцияға ҡарамаған ойошмаһы, «Эшлекле Рәсәй» дөйөм Рәсәй йәмәғәт ойошмаһы һәм БР Сауҙа-сәнәғәт палатаһы — уны йыл һайын үткәрелеүсе сараға әйләндерергә ниәтләй.


text:
Өфө (аэропорт)
Өфө халыҡ-ара аэропорты ПАЙ (урыҫ. ПАО «Международный аэропорт Уфа́») — Өфөлә халыҡ-ара аэропорты, Волга буйы федераль округында иң ҙур аэропорты. Аэропортын менеджмент сифаты системаһы ISO 9001:2008 стандарт менән сертификатылған[2].
Ҡоролмалар[үҙгәртергә | вики-тексты үҙгәртергә]
2015 йылда реконструкцияланған ҡапламамаһы металл конструкцияларынан эшләнде.
Тышҡы һылтанмалар[үҙгәртергә | вики-тексты үҙгәртергә]
- Аэропорт Уфа в справочнике Aviapages.ru
- Табло прилёта и вылета самолётов, информация для пассажиров
- Карта аэропорта


text:
ШОС һәм БРИКС саммиттары алдынан Өфөлә башҡорт кухняһы ресторандары асыла
Башҡортостанда милли колорит менән ресторандар һәм кафелар ойоштороу буйынса эштәр башланды, тип хәбәр иттеләр «Башинформ» агентлығына БР Сауҙа һәм ҡулланыусыларҙың хоҡуҡтарын яҡлау буйынса дәүләт комитеты матбуғат хеҙмәтенән.
Һүҙ тәү сиратта республиканың баш ҡалаһы тураһында бара. Өфөлә 2015 йылда уҙасаҡ, ШОС һәм БРИКС саммиттары алдынан бында ғәҙәти башҡорт ашамлыҡтары биреләсәк туҡланыу урындарын ойоштороу менән әүҙем шөғөлләнә башланылар.
Бының менән бер үк ваҡытта, алдағы ШОС һәм БРИКС саммиттарына әҙерләнеү сиктәрендә Өфөлә хәҙер юғары кухня ресторандарын ойоштороу өҫтөндә эш алып барыла. Дөйөм алғанда Башҡортостандың баш ҡалаһында бындай 10 ресторан асырға планлаштыралар. Улар, әлеге ваҡытта Өфөлә төҙөлә башланған, ҡунаҡханалар ҡарамағында урынлашасаҡ.
— Хәҙер Өфөлә Крупской урамында милли башҡорт кухняһы кафеһы эшләй башланы. Яҡын ваҡыт арауығында быға оҡшаш өс ойошма үҙ ишектәрен асасаҡ. Беҙ бөтә баш ҡала ресторандарын үҙҙәренең менюларында милли аш-һыу биттәрен булдырыуҙарын һорайбыҙ. Бөгөндән алып эскперт төркөмө, беҙҙең кәңәштәрҙең нисек үтәлеүен тикшереү өсөн, ойошмаларҙың мониторингын башланы, — тип хәбәр итте БР Сауҙа һәм ҡулланыусыларҙың хоҡуҡтарын яҡлау буйынса дәүләт комитеты рәйесе урынбаҫары Гүзәл Асылова.
Башҡорт кухняһын тәҡдим иткән, предприятиелар асыуҙан тыш, әлеге ваҡытта хеҙмәтләндереү сифатын күтәреү буйынса эш дауам итә.


text:
«Урал моңо-2014» халыҡ-ара музыкаль конкурс-фестивале һайлап алыу турҙарын башлай
20 февралдән алып 27-нә тиклем Башҡортостанда «Урал моңо-2014» халыҡ-ара төрки йәштәренең музыкаль ижады конкурс-фестиваленең һайлап алыу турҙары уҙа. Конкурста ҡатнашыусыларҙы Дыуар районында, Өфөлә, Сибайҙа һәм Күмертауҙа тыңлаясаҡтар, тип хәбәр итә Республика халыҡ ижады үҙәгенең матбуғат хеҙмәте. Конкурста, милли төрөк музыкаһын тәҡдим итеүсе, талантлы йәш йырсылар ҡатнаша ала.
Тәүге тапҡыр сара Башҡорт йәштәре республика конкурсы булараҡ 1992 йылда үтә. 2001 йылдан алып «Төрксой» халыҡ-ара ойошмаһы ҡанаты аҫтында уҙа. Бөгөн унда Төркмәнстан, Әзербайжан, Ҡаҙағстан, Ҡырғыҙстан, Үзбәкстан, Алтай, Дағстан, Татарстан, Тува, Хакасия, Ҡабарҙы-Балҡар, Ҡарасәй-Черкес йәштәре ҡатнаша.
«Урал моңо-2014» төрки йәштәренең 17-се музыкаль фестивале Өфөлә 28-30 майҙа үтә. Уны БР Мәҙәниәт министрлығы, «Башҡортостан» телерадиокомпанияһы дәүләт унитар компанияһы һәм Республика халыҡ ижады үҙәге ойоштора.


text:
Башҡортостандың йыйылма командаһы — «Туриада-2016» спорт-туристик лагерында еңеүсеФото: Башҡортостан буйынса Баш федераль инспекторҙың матбуғат хеҙмәте
Башҡортостандың йыйылма командаһы — «Туриада-2016» спорт-туристик лагерында еңеүсе
Башҡортостандың йыйылма командаһы — «Туриада-2016» спорт-туристик лагерында еңеүсеФото: Башҡортостан буйынса Баш федераль инспекторҙың матбуғат хеҙмәте
ӨФӨ, 2016 йыл, 23 май. /«Башинформ» мәғлүмәт агентлығы, Арина Рәхимҡолова/.
Башҡортостан вәкилдәре «Туриада-2016» спорт-туристик лагерында беренсе урын яуланы. Еңеүселәргә награданы Рәсәй Президентының Волга буйы федераль округындағы тулы хоҡуҡлы вәкиле Михаил Бабич тапшырҙы.
18-22 майҙа Һарытау өлкәһендә спорт-туристик лагеры уҙҙы. Быйыл унда Волга буйы федераль округының бөтә төбәктәренән 700-гә яҡын ҡатнашыусы — урындағы спорт-туристик слеттарҙа еңеүселәр һәм профилле белгеслек студенттары йыйылды. Программа сиктәрендә спорт туризмы буйынса Волга буйы федераль округы беренселеге ойошторолдо.Танып белеү туризмы программаһына «Яратам һине, Волга буйы» темаһына видеоконкурс, төбәк-ара туристик маршруттар әҙерләү буйынса ярыш, төбәктәрҙең туристик ҡеүәте менән таныштырыу саралары, брэйн-ринг, бард йыры конкурсы инде.
«Был — «Туриада»ла өсөнсө еңеүебеҙ. 2013, 2014 йылдарҙа ла Башҡортостан вәкилдәре еңеүгә өлгәшкәйне. Республикала туризм мәктәбе көслө тип ғорурлыҡ менән әйтә алабыҙ. Йыл һайын йыйылма команданың төп составында Бөрө балалар туризмы үҙәге һәм ҡаланың туризм, тыуған яҡты өйрәнеү, экскурсиялар үҙәге тәрбиәләнеүселәре сығыш яһай. Округ ярыштары еңеүселәре булараҡ, беҙгә Сочиҙа йәштәр туризмы фестивалендә Волга буйы федераль округы намыҫын яҡлау бурысы йөкмәтелде. Лайыҡлы сығыш яһарға тырышырбыҙ», — тине республика командаһы етәксеһе Николай Пестов.
Волга буйы федераль округында 26 милли парк һәм ҡурсаулыҡ эшләй, улар төбәктәрҙең тәбиғи төрлөлөгөн һаҡлау буйынса ҙур эш, ғилми һәм туристик эшмәкәрлек алып бара.


text:
Берҙәм рәсәйлеләр Ишембайға балалар ҡаласығы бүләк итте
Дәүләт Думаһы депутаты Иршат Фәхретдинов Ишембай районында «Берҙәм Рәсәй» көндәре дауамында урындағы властарға Ишембайҙа балалар ҡаласығы төҙөүгә 100 мең һумға сертификат тапшырҙы.
— Мин үҙем Ишембай районының Сайран ауылында тыуғанмын, һәм бәләкәй ватаныма ҡайтыуым минең өсөн һәр ваҡыт оло байрам. Көсөргәнешле эш графигы арҡаһында бында йыш була алмайым, — тине «Башинформ» агентлығына Иршат Фахретдинов. — Яҡташтарыма ҡунаҡҡа буш ҡул менән килмәнем, «Берҙәм Рәсәй» партияһы исеменән һәм шәхсән үҙемдән Ишембайға балалар ҡаласығы асыуға 100 меңгә сертификат тапшырам. Үҙәк мәҙәниәт һәм ял паркында урынлаштырыласаҡ балалар ҡаласығы яҡташтарымдың балаларына бик күп шатлыҡлы минуттар бүләк итер, тип уйлайым. Балаларға бүләк эшләү айырыуса ҡыуаныслы, сөнки балалар — беҙҙең киләсәк, беҙҙең терәгебеҙ.


text:
Республика Президенты «Башҡортостандың йыл уҡытыусыһы – 2013» конкурсында еңеүселәр менән осраштыФото: Олег Яровиков
Республика Президенты «Башҡортостандың йыл уҡытыусыһы – 2013» конкурсында еңеүселәр менән осрашты
Республика Президенты «Башҡортостандың йыл уҡытыусыһы – 2013» конкурсында еңеүселәр менән осраштыФото: Олег Яровиков
Башҡортостан Президенты Рөстәм Хәмитов йома, 12 апрелдә, Республика йортонда «Башҡортостандың йыл уҡытыусыһы – 2013» конкурсында еңеүселәр менән осрашты.
Педагогик оҫталыҡ бәйгеһе йомғаҡтары буйынса абсолют еңеүсе тип Өфө ҡалаһы Совет районының 115-се гимназияһынан рус теле һәм әҙәбиәте уҡытыусыһы Оксана Шәрәфетдинова танылды. Ул шулай уҡ «Иң яҡшы рус теле һәм әҙәбиәте уҡытыусыһы» исеменә лайыҡ булды. Стәрлетамаҡ ҡалаһының 3-сө башҡорт лицей-интернатынан информатика уҡытыусыһы Луиза Мырҙаҡаева, Туймазы ҡалаһының 1-се мәктәп-интернатынан татар теле һәм әҙәбиәте уҡытыусыһы Зинфира Нурсиламова, Стәрлетамаҡтың Жәлил Кейекбаев исемендәге 3-сө гимназияһынан башҡорт теле һәм әҙәбиәте уҡытыусыһы Зөлфиә Баязғолова — шулай уҡ иң яҡшылар иҫәбендә.
Рөстәм Хәмитов педагогтарҙы еңеүҙәре менән ҡотлап, «Мәғариф тураһында»ғы республика законы тураһында фекер алышырға тәҡдим итте. Уның һүҙҙәренсә, был яңы закон проекты өҫтөндә бргәләп эшләргә кәрәк.
Президент шулай уҡ аҙ комплектлы мәктәптәрҙә уҡытыу мәсьәләһен дә иғтибарһыҙ ҡалдырманы.
— Мәктәптәрҙе ябыуға ҡаршмыны, — тине Рөстәм Хәмитов. – Әммә иҡтисад ҡайһы саҡта уҡыу йорттарын берләштерергә мәжбүр итә. Әгәр ҙә мәктәптә уҡыусылар тейешле кимәлдә белем алмай икән, уларҙы биш-ун километр алыҫлыҡта урынлашҡан, көслө уҡытыусылары булған белем биреү учреждениеларына йөрөтөү, бәлки, дөрөҫөрәк булыр. Балаларҙы бындай мәктәптәргә йөрөтөү мөмкинлеге бар икән, ундай варианттарҙы мотлаҡ ҡарараға кәрәк.
Әммә, Президент билдәләүенсә, был мәсьәләне төптән уйлап хәл итергә кәрәк.
Рөстәм Хәмитов билдәләгән йәнә бер тема – мәктәптәрҙең матди-техник базаһын нығытыу. Был маҡсаттарға ҙур аҡса бүленә: һуңғы ике йыл эсендә генә был сумма өс миллиард һум тәшкил иткән. Быйыл 1,5 миллиард һум йүнәлтелә.
Уҡытыусыларҙың хеҙмәт хаҡын арттырыу тураһында һүҙ йөрөтөп, республика етәксеһе был йүнәлештә эштең дауам ителәсәген билдәләне. Әммә, Президент һүҙҙәренсә, һөҙөмтәләр ҙә булырға тейеш.
— Беҙгә яҡшы, белемле уҡыусылар кәрәк. Бынан тыш, мәктәпте тамамлаусылар илебеҙҙең ысын граждандары булырға тейеш, — тип билдәләне Президент.
Шулай уҡ осрашыу барышында педагогтарҙы борсоған башҡа һорауҙар, атап әйткәндә, белем биреү процесына инновациялар индереү, туған телдәрҙе өйрәнеү, традицияларҙы һаҡлап ҡалыу, рухи-әхлаҡи тәрбиә биреү мәсьәләләре тикшерелде.


text:
Һалым түләмәүселәргә бының өсөн енәйәт яуаплылығы ҡаралыуын иҫкә төшөрөп торасаҡтар
Һалым, йыйым, пени һәм штраф түләү тураһында требование формаһына үҙгәрештәр индерелгән. РФ Федераль һалым хеҙмәтенең 2010 йылдың 26 апрелендәге ММВ-7-8/202@ һанлы приказына ярашлы һалым түләүселәргә һалым түләмәгән осраҡта енәйәт яуаплылығы ҡаралыуы хаҡында хәбәр ителәсәк.
Бындай иҫкәртеү яҙылған текст требованиеның тейешле формаһына индерелгән. Унда һалымдың ваҡытында түләнмәй ҡалған өлөшөн (недоимка), пени һәм штрафтарҙы тулы күләмендә һәм ваҡытында түләмәгән осраҡта һалым инспекцияһы РФ Һалым кодексының 32-се статьяһының 3-сө пунктына ярашлы енәйәт эше ҡуҙғатыу тураһында мәсьәләне хәл итеү өсөн материалды эске эштәр органына ебәрәсәк, тип яҙылған.


text:
Игенселәр дым ҡаплау эштәрен тамамлай
Башҡортостан баҫыуҙарында планлаштырылған майҙандарҙың 70 проценттан ашыуында дып ҡапланған, тип хәбәр иттеләр БР Ауыл хужалығы министрлығында. Ике көндә тырматыу эштәре тулыһынса тамамланасаҡ.
Әле башлыса сәсеү эштәре алып барыла. Бөгөнгө көндә республика аграрийҙары 122 мең гектарҙа яҙғы сәсеү үткәргән. Планға ҡарата был — алты процент.
Бер аҙнала 106 мең гектарҙа яҙғы иген һәм ҡуҙаҡлы иген культуралары сәселгән, был — планлаштырылғандың ундан бер өлөшө. Яҙғы сәсеү буйынса Саҡмағош хеҙмәтсәндәре алдынғылыҡҡа сыҡты. Район хужалыҡтары майҙандарының 22 процентында яҙғы сәсеү үткәрелгән, ә иген сәсеү буйынса план 35 процентҡа үтәлгән.
Ҡырмыҫҡалы, Мәләүез һәм Стәрлетамаҡ райондарында сәсеү эштәре белеп ойошторолған. Был райондарҙың сәсеү агрегаттары әле планлаштырылған майҙандарҙың 10 проценттан ашыуын артта ҡалдырған.
Республикалағы бөтә райондар ҙа сәсеүгә төшкән. Яҙғы сәсеү Урал аръяғының биш районында ғына башланмаған әле.


text:
Төбәктә Яңы йылды байрам итеү өсөн 143 мең шыршы әҙерләнәсәк
ӨФӨ, 2014 йыл, 4 декабрь. /«Башинформ» мәғлүмәт агентлығы, Артур Басыров/.
Яңы йыл тантаналары өсөн республикала 143 мең ылыҫлы ағас әҙерләнәсәк. Ағастарҙың иң күберәк өлөшөн Белорет (18 мең дана) һәм Йылайыр (15 мең) райондарында әҙерләү күҙаллана.
— Бөгөнгө көнгә төбәктә 38 мең ылыҫлы ағас әҙерләнгән, уларҙың 12 мең самаһы һатылған. Иң күберәге ҡарағай әҙерләнгән – 26 мең данаға яҡын. Аҡ шыршы туғыҙ мең, шыршы өс меңдән ашыу әҙерләп ҡуйылған. Бынан тыш, «Белорет урманы» дәүләт унитар предприятиеһы хеҙмәткәрҙәре әлеге ваҡытта 2,6 меңдән ашыу ылыҫлы ағас ботаҡтары әҙерләп һатҡан, — тип хәбәр итте Башҡортостан Урман хужалығы министрлығының Милек, техник үҫеш һәм хеҙмәтте һаҡлау идаралығының бүлек начальнигы урынбаҫары Альберт Бохаров.
Яңы йыл шыршыларын әҙерләү 20 декабргә тиклем дауам итәсәк.


text:
Башҡортостан удмурттары Ижевскиҙағы фольклор фестивалендә ҡатнашты
Удмуртия Республикаһы менән Рәсәйҙең удмурттар күпләп йәшәгән төбәктәре араһында бәйләнештәрҙе нығытыу маҡсатында Ижевскиҙа «Чакара» удмурттарҙың боронғо моңдары» төбәк-ара фольклор фестивале үткәрелде. Унда Башҡортостан вәкилдәре лә сығыш яһаны.
Фестиваль сиктәрендә «Удмуртия Республикаһы Милли сәйәсәт министрлығының удмурт диаспораһы менән килешеп эш итеүе» семинары үтте. Унда «Удмурт кенеш» бөтә удмурттар ассоциацияһы президенты Николай Мөсәлимов, Удмуртияның башҡарма һәм закондар сығарыу власы етәкселәре, шулай уҡ Башҡортостан, Татарстан, Мари Иле, Свердлов һәм Киров өлкәләре, Пермь крайынан удмурт диаспоралары вәкилдәре ҡатнашты. Форумдың тәүге көнөндә «Удмуртияның удмурт диаспораһы менән килешеп эшләү системаһы» түңәрәк өҫтәле үтте. «Яңы Тәтешле» удмурт тарихи-мәҙәни үҙәге мөдире Антонида Шәйбәкова Башҡортостан удмурттары милли-мәҙәни үҙәгенең Удмурт тарихи-мәҙәни үҙәге менән берлектәге эшмәкәрлеге хаҡында доклад менән сығыш яһаны.
Түңәрәк өҫтәлдән һуң «Бурановские бабушки» ансамбле менән осрашыу үтте, был төркөм «Евровидение» конкурсында Рәсәй исеменән сығыш яһаясаҡ.
Сараның икенсе көнөндә «Чакара» удмурттарҙың боронғо моңдары» төбәк-ара фольклор фестивале гала-концерты үтте, унда Башҡортостан коллективтары ла сығыш яһаны. Улар: «Учы ныл», «Марзан» (Тәтешле районы), «Зангари» (Яңауыл районы), «Инвожо» (Борай районы) һәм «Гуждор» (Ҡалтасы районы).


text:
Республикала иң яҡшы 10 комбайнсыға автомобиль тапшырыла
ӨФӨ, 2016 йыл, 5 август. /«Башинформ» мәғлүмәт агентлығы, Галина Бахшиева/.
Урып йыйыу кампанияһы йомғаҡтары буйынса Башҡортостандың иң яҡшы 10 комбайнсыһы автомобиль менән бүләкләнә. Башҡортостан Хөкүмәте Премьер-министры урынбаҫары Ирек Мөхәмәтдинов журналистарға белдереүенсә, улар үҙебеҙҙә етештерелгән «Нива» һәм «Лада Гранта» автомобилдәре буласаҡ.
«Райондарҙа ашлыҡтың уңышы төрлөсә булғанлыҡтан, иң яҡшы комбайнсыларҙы баһалағанда тәү сиратта һуғылған ашлыҡ күләменә түгел, һуғылған майҙанға иғтибар итәсәкбеҙ», — тине вице-премьер.
Бөгөнгә йылдың иң яҡшы комбайнсылары исемлегендә Саҡмағош, Стәрлетамаҡ, Әлшәй, Ҡырмыҫҡалы, Тәтешле, Шишмә һәм Бәләбәй райондары вәкилдәре бар.
«Башинформ» агентлығы хәбәр иткәнсә, «Баҫыу көнө-2016» республика семинар-кәңәшмәһендә Башҡортостан Башлығы Рөстәм Хәмитов иң яҡшы комбайнсыларҙы бүләкләргә тәҡдим итте. Сара 21-23 июлдә Стәрлетамаҡ районында уҙҙы.


text:
Владимир Путин: «Конституция каркасы тотороҡло булырға тейеш»
Владимир Путин рәсәйлеләрҙе Конституцияның 20 йыллығы менән ҡотланы. Рәсәй Президенты Федераль Йыйылышҡа йыллыҡ Мөрәжәғәтнамәһен уҡып ишеттерҙе.
— Ил Президентының Федераль Йыйылышҡа йыллыҡ Мөрәжәғәтнамә менән мөрәжәғәт итеүе – ул Рәсәй Конституцияһының, бөгөн теүәл 20 йыл тулған Конституцияның, талабы. Дәүләтебеҙ һәм йәмғиәтебеҙ өсөн мөһим булған ошо ваҡиға менән һеҙҙе ысын күңелдән ҡотлайым, — тине дәүләт башлығы. — Һәм әлбиттә, Федераль Йыйылыш – Рәсәй парламентының 20 йыллығы менән.
Президент, «конституция ике төп өҫтөнлөктө – граждандарҙың хоҡуҡтары, азатлыҡтары статусы һәм көслө дәүләт – берләштерҙе, уларҙың үҙ-ара бурыстары – бер-береһен ихтирам итеү һәм яҡлау», тип билдәләне.
— Конституция каркасы тотороҡло булырға тейеш, был тәү сиратта Конституцияның кеше һәм граждандың хоҡуҡтарын һәм азатлығын билдәләгән икенсе бүлегенә ҡағыла. Төп Закондың был положениелары ныҡлы, — тип һыҙыҡ өҫтөнә алды Владимир Путин.
Шул уҡ ваҡытта Президент, тормош бер урында ғына тормай, һәм конституция процесын аҙағынаса тамамланған тип ҡарарға ярамай, тип билдәләне. «Хоҡуҡ ҡулланыу практикаһынан, тормоштан килгән урынлы төҙәтмәләр, әлбиттә, мөмкин, ә ҡайһы берҙә – кәрәкле лә».
— Юғары һәм Юғары Арбитраж судтарын берләштереү буйынса Конституцияға үҙгәрештәр индереү күҙаллана. Бөгөн был судтар күп закондар буйынса ҡапма-ҡаршы фекер йөрөтә, ҡайһы берҙә оҡшаш эштәр, хатта бер үк эштәр буйынса төрлө ҡарарҙар сығарыла. Һөҙөмтәлә хоҡуҡи билдәһеҙлек килеп тыуа, ә ҡайһы саҡта кешеләрҙең яҙмышында сағылған ғәҙелһеҙлек тә.


text:
Рөстәм Хәмитов Александр Матросовтың һәйкәленә сәскәләр һалдыФото: Олег Яровиков
Рөстәм Хәмитов Александр Матросовтың һәйкәленә сәскәләр һалды
Рөстәм Хәмитов Александр Матросовтың һәйкәленә сәскәләр һалдыФото: Олег Яровиков
ӨФӨ, 2015 йыл, 22 июнь. /«Башинформ» мәғлүмәт агентлығы, Илья Спиридонов/.
22 июндә Өфөнөң В.И.Ленин исемендәге паркында Башҡортостан Башлығы Рөстәм Хәмитов Советтар Союзы Геройы Александр Матросовтың һәйкәленә сәскәләр һалды һәм Хәтер һәм ҡайғы уртаҡлашыу көнөнә арналған «Хәтер шәме» акцияһында ҡатнашты.
Почетлы ҡарауыл Еңеү паркындағы Мәңгелек уттан ҡабыҙылған шәмде тотоп тантаналы рәүештә Александр Матросовтың һәйкәле алдынан үтте. Бөйөк Ватан һуғышы ветерандары, хәрби-патриотик клуб тәрбиәләнеүселәре, кадеттар, курсанттар, балалар һәм йәштәр йәмәғәт берекмәләре вәкилдәре республика Башлығы менән бергә Еңеү өсөн үҙ ғүмерҙәрен биргән яугирҙәрҙе бер минутлыҡ тынлыҡ менән иҫкә алды.
«Бөгөн Рәсәйҙә Хәтер һәм ҡайғы уртаҡлашыу көнө билдәләнә. Бынан 74 йыл элек һуғыш башланды. Шундай йәйге иртәлә халыҡ дошмандың илебеҙгә һөжүм итеүе тураһында хәбәр алды. Ул ваҡытта кешеләрҙең ниндәй хис-тойғолар кисереүе аңлашыла. Тәү сиратта фронтҡа китеү һәм дошманды юҡ итеү теләге уяна. Күптәр шулай эшләй ҙә инде. Башҡортостандан 700 мең самаһы кеше һуғышҡа алына. Шуларҙың яртыһы кире әйләнеп ҡайтмай. Уларға мәңгелек дан», — тине Рөстәм Хәмитов.
Йыл һайын 22 июндә илебеҙҙә Хәтер һәм ҡайғы көнө билдәләнә. Был көндө Рәсәй биләмәһендә дәүләт флагтары төшөрөлә, рәсәйҙәр Билдәһеҙ һалдат ҡәберендә, иҫтәлекле урындарҙа һәм мемориалдарҙа сәскәләр һала, шәмдәр ҡабыҙа. Рәсәй халҡы Бөйөк Ватан һуғышы башланыуын бер минутлыҡ тынлыҡ һәм ҡыңғырауҙар сыңы менән иҫкә ала, илдә төрлө патриотик акциялар ойошторола.
Илебеҙҙең күп кенә ҡалаларында, шулай уҡ Украинала, Белоруссияла һәм Көньяҡ Осетияла Бөйөк Ватан һуғышы йылдарында һәләк булғандарға арнап «Хәтер шәме» акцияһы үтә. Теләгән һәр кем яуҙа башын һалған, һуғыш йылдарындағы ауырлыҡтарҙан вафат булған тиҫтәләрсә миллион ватандаштарыбыҙҙы хөрмәтләп иҫкә алыу акцияһына ҡушыла ала.


text:
Инвесторҙаға өҫтәмә ташлама яһаласаҡ
Башҡортостан Хөкүмәте республика парламентына һалымдар тураһында айырым закондар сығарыу акттарына төҙәтмәләр индерҙе.
Яңы закон проекты менән 2014 йылдың 1 ғинуарынан алып инвесторҙарға өҫтәмә дәүләт ярҙамы саралары билдәләргә – капитал һалыуҙар буйынса талапты 100 миллион һумдан 30 миллионға тиклем төшөрөргә, шулай уҡ табышҡа һалым буйынса иң түбән ставка (13,5 процент) билдәләргә һәм инвесторҙы ойошмалар мөлкәтенә һалым түләүҙән азат итергә тәҡдим ителә.
Премьер-министр урынбаҫары Илшат Тажетдинов билдәләүенсә, «был закондар сығарыу яңылығы республиканың Урал аръяғы һәм төньяҡ-көнсығыш райондарын иҡтисади үҫтереү йәһәтенән урта сроклы комплекслы программаларҙы тормошҡа ашырыуға йүнәлтелгән».
Уның һүҙҙәренә ҡарағанда, «закон проектын ҡабул итеү муниципалитеттарҙың инвестициялар йәлеп итеүсәнлеген күтәрәсәк һәм һөҙөмтәлә өҫтәмә эш урындары булдырыласаҡ, урындағы халыҡтың эш менән тәьмин ителеүе һәм килеме артасаҡ», тип хәбәр ителә республика Хөкүмәтенең рәсми сайтында.


text:
Башҡорт драма театры спектакле биш номинацияла «Алтын битлек» премияһы номинанты булды
ӨФӨ, 2015 йыл, 5 ноябрь. /«Башинформ» мәғлүмәт агентлығы, Ләйлә Аралбаева/.
Мәжит Ғафури исемендәге Башҡорт академия драма театрының «Ҡара йөҙҙәр» спектакле биш номинацияла Рәсәйҙең «Алтын битлек» милли театр премияһы номинанты булды. Мәжит Ғафуриҙың повесы буйынса спектаклде режиссер Айрат Абушахманов ҡуйған.
Спектакль бәләкәй спектакль, режиссер эше, иң яҡшы ҡатын-ҡыҙ роле (Ғәлимә роле өсөн Гөлнара Ҡаҙаҡбаева), иң яҡшы рәссам эше һәм иң яҡшы костюмдар буйынса рәссам эше (Альберт Нестеров) номинацияларында тәҡдим ителде.
72 спектакль һәм 212 режиссер, актер, рәссам «Алтын битлек» премияһы номинанттары булды. Рәсәйҙең милли премияһын тапшырыу тантанаһы 2016 йылдың 16 апрелендә Мәскәүҙең Станиславский һәм Немирович-Данченко исемендәге музыкаль театрҙа уҙасаҡ. Номинанттарҙың тулы исемлеген премияның сайтында табырға мөмкин.


text:
Мөбәрәков урамындағы янғынды һүндереүгә 21 берәмек махсус техника йәлеп ителдеФото: Ксения Калинина
Мөбәрәков урамындағы янғынды һүндереүгә 21 берәмек махсус техника йәлеп ителде
Мөбәрәков урамындағы янғынды һүндереүгә 21 берәмек махсус техника йәлеп ителдеФото: Ксения Калинина
ӨФӨ, 2016 йыл, 14 март. /«Башинформ» мәғлүмәт агентлығы, Ксения Калинина/.
Өфөләге Мөбәрәков урамындағы янғынды һүндереүгә 21 берәмек махсус техника йәлеп ителде. «Башинформ» агентлығы хәбәр иткәнсә, 13 мартта «Юридик институт» туҡталышы янында 12 ҡатлы йорттоң ҡыйығы янды.
Рәсәй Ғәҙәттән тыш хәлдәр министрлығының Башҡортостан буйынса баш идаралығының матбуғат хеҙмәте хәбәр итеүенсә, янғын һөҙөмтәһендә 80 квадрат метр майҙанда техник ҡат уттан зыян күргән. Халыҡ тиҙ арала эвакуацияланған. Янғынды һүндереүгә 48 кеше һәм 21 берәмек махсус техника, шул иҫәптән Ғәҙәттән тыш хәлдәр министрлығынан 33 хеҙмәткәр һәм 12 берәмек техника йәлеп ителгән. Янғын һүндерелгән, зыян күреүселәр юҡ.


text:
Башҡортостанда A(H1N1) киҙеүенең тәүге осрағы теркәлде
Стәрлетамаҡта йәшәүсе 16 йәшлек үҫмер Төркиәнең Даламан курортынан ял итеп ҡайтып килгәндә осҡоста үҙен насар тоя башлай.
Ауырыу менән осҡоста бергә осҡан барлыҡ пассажирҙар ҙа тикшерелгән, грипп вирусы асыҡланмаған. Республика хөкүмәтендә үткән оператив кәңәшмәлә әйтелеүенсә, сусҡа киҙеүендә шикләнеп әле дауаханала 5 кеше ята. Улар үҙҙәрен яҡшы тоя.
Анализдар тикшерелгәс, уларға диагноз ҡуйыласаҡ. Рәсәйҙең статистика хеҙмәте аҙыҡ-түлектең ҡайһы бер төрҙәренә хаҡтар төшөүе тураһында белдерә. Башҡортостанда сусҡа итенә һорау ҡырҡа кәмегән. Һыйыр ите киреһенсә ҡыйбатланған.


text:
Республикала Славян яҙмаһы һәм мәҙәниәте көндәре уҙғарыла
ӨФӨ, 2016 йыл, 5 май. /«Башинформ» мәғлүмәт агентлығы, Ксения Калинина/.
11 майҙан 29-на тиклем Башҡортостан ҡала һәм райондарында Славян яҙмаһы һәм мәҙәниәте көндәре уҙа. Республика Хөкүмәтенең тейешле бойороғо рәсми хоҡуҡи мәғлүмәт интернет-порталында баҫылған.
Программала түңәрәк өҫтәлдәр, акциялар, фольклор байрамдары, хор концерттары, күргәҙмәләр, китап марафоны ойоштороу ҡаралған.
11 майҙа Краснокама районының Николо-Берёзовка ауылында «Кирилл һәм Мефодий» тип аталған түңәрәк өҫтәл, 21-дә шунда уҡ «Яҙғы Никола» республика фольклор байрамы уҙа.
24 майҙа Өфөләге «Башҡортостан» дәүләт концерт залында республикала Славян яҙмаһы һәм мәҙәниәте көндәрен байрам итеүгә арналған концерт була. Ошо уҡ көндә Бәләбәй районында «От глиняной таблички до печатного станка» байрамын үткәреү күҙаллана.
29 майҙа Өфө районының «Ҡыҙыл Яр» рус тарихи-мәҙәни үҙәге XXV боронғо рус йыры республика фольклор байрамында ҡатнашыусыларҙы ҡабул итә.


text:
Баш ҡалала инвалидтар өсөн вакансиялар йәрминкәһе үтәсәк
Өфө Мәшғүллек үҙәге – йәштәр хеҙмәте биржаһы 28 ноябрҙә сәләмәтлек мөмкинлектәре сикләнгән кешеләр өсөн махсуслашҡан вакансиялар йәрминкәһен үткәрәсәк.
Өфө мәшғүллек үҙәгенән хәбәр итеүҙәренсә, йәрминкәгә килеүселәргә тәҡдим ителәсәк вакансиялар иҫәбендә – ПЭВМ операторы, слесарь-ремонтлаусы, фрезеровщик, токарь, тегеүсе һәм аш-һыу бүлмәһе эшселәрее.
Бөтә хеҙмәттәр бушлай күрһәтелә.
Йәрминкә Өфө ҡалаһы, Ибраһимов бульвары, 47/1 адресы буйынса сәғәт 10-дан 12-гә тиклем барасаҡ.
Бөгөн Башҡортостанда социаль партнерлыҡты үҫтереүгә 20 йыл тулыуға ҡарата уҙғарылған саралар сиктәрендә республиканың Профсоюздар йортонда 13 сәғәттән алып 16 сәғәткә тиклем күп профилле вакансиялар йәрминкәһе үтә, шул иҫәптән йәштәр өсөн дә.
Унда иҡтисадтың төрлө өлкәләренән 60-тан ашыу эш биреүсе ҡатнаша.
Улар араһында – сәнәғәт, төҙөлөш, транспорт һәм элемтә, йәмәғәт туҡланыуы предприятиелары, шулай уҡ һаулыҡ һаҡлау һәм мәғариф учреждениелары.
Дөйөм алғанда, меңдән ашыу буш эш урындары тәҡдим ителәсәк.


text:
Фото:
Марсель Сәлимов Шиғриәт академияһының ағза-корреспонденты итеп һайланды
Фото:
Билдәле башҡорт яҙыусы-сатиригы һәм шағир-юморисы, Сергей Михалков исемендәге Халыҡ-ара әҙәби премия лауреаты Марсель Сәлимов Шиғриәт академияһының ағза-корреспонденты итеп һайланды. Рәсәйҙә илебеҙ халыҡтарының ижади мөмкинлектәрен тормошҡа ашырыуға булышлыҡ итеүсе мәҙәниәт үҙәге булараҡ төҙөлгән Академия эшмәкәрлегенең төп йүнәлештәре — федераль программалар сиктәрендә йыллыҡ «Шиғриәт академияһы» альманахы тирәләй күп һанлы әҙәби йүнәлештәрҙе берләштереү, Шиғриәт көнөндә ЮНЕСКО яҡлауында халыҡ-ара шиғриәт форумдары үткәреү.
ЮНЕСКО ҡарары менән йыл һайын 21 мартта билдәләнгән Бөтөн донъя шиғриәт көнө алдынан, «Московский писатель» нәшриәтендә «Шиғриәт академияһы» альманахының бөйөк рус ғалимы һәм шағир Михаил Васильевич Ломоносовтың тыуыуына 300 йыл тулыуға арналған сираттағы һаны донъя күрҙе, унда Валентин Устинов, Станислав Куняев, Иван Переверзин, Владимир Бояринов, Геннадий Иванов, Владимир Гусев (Мәскәү), Глеб Горбовский (Санкт-Петербург), Любовь Ладейщикова (Екатеринбург), Рауил Бухараев (Лондон), Армас Мишин (Карелия) кеүек Рәсәйҙең танылған шағирҙарының шиғырҙары баҫылған. Башҡорт шиғриәтен альманахта Шиғриәт академияһының яңы һайланған ағза-корреспонденты Марсель Сәлимов тәҡдим итә. Йыллыҡ альманахҡа уның Мәскәү шағирҙары Николай Переяслов һәм Иван Тертычный тәржемәһендә лирик һәм юмористик шиғырҙары индерелгән.


text:
Өфөнөң вакансиялар йәрминкәһендә ашнаҡсылар һәм кондитерҙар иң кәрәклеһе тип табылды
Өфөлә күмәртә һәм ваҡлап һатыу сауҙаһы, дөйөм туҡланыу, шулай уҡ ҡунаҡхана һәм ресторан бизнесы предприятиелары өсөн үткәрелгән вакансиялар йәрминкәһендә ашнаҡсылар һәм кондитерҙар иң кәрәклеһе тип табылды. Сарала йәрминкәгә килеүселәргә 500-гә яҡын эш урыны тәҡдим иткән 30-лап эш биреүсе ҡатнашҡан.
— Беҙҙең йәрминкәлә бөгөн 500-ләп кеше ҡатнашты. Эш тәҡдим итеүселәр менән әңгәмәләшеүҙән һуң уларҙың йөҙгә яҡыны эшкә саҡырыу алды. Йәнә 300-ҙән ашыу кандидатты эш биреүселәр беҙҙең мәғлүмәт базаһынан һайлап алды. Иң кәрәкле һөнәр тип бөгөн ашнаҡсылар һәм кондитерҙар табылды. Дөйөм туҡланыу өлкәһендә баш ҡала предприятиелары тарафынан эш эҙләүселәргә тәҡдим ителгән эш хаҡы кимәле ете меңдән 13 мең һумға тиклем тәшкил итте. Сауҙала – һигеҙ меңдән 12 мең һумға тиклем, — тип һөйләне «Башинформ» агентлығына Өфө халыҡ мәшғүллеге үҙәгенең эш биреүселәр менән бәйләнеш буйынса бүлектең баш инспекторы Ольга Перминова.
Киләһе вакансиялар йәрминкәһе Өфөлә кесе йома, 1 сентябрҙә үткәреләсәк, үҙҙәренең вакансияларын сәнәғәт предприятиелары тәҡдим итәсәк.


text:
Салауатта билбау көрәшендә иң яҡшылар билдәләнде
Салауатта билбау көрәше буйынса Башҡортостан Республикаһы чемпионаты үтте. Ярыштарҙы ойоштороусылар булып Башҡортостандың Йәштәр сәйәсәте һәм спорт министрлығы, БР Милли көрәш һәм билбау көрәше федерацияһы сығыш яһаны.
Турнирҙа республиканың Өфө, Стәрлетамаҡ, Мәләүез, Салауат, Октябрьский, Күмертау, Ағиҙел ҡалаларынан һәм Саҡмағош, Ауырғазы, Стәрлебаш, Дүртөйлө райондарынан 65 спортсы ҡатнашты. Улар араһында — бер атҡаҙанған спорт мастеры, Рәсәйҙең алты спорт мастеры, 20 спорт мастерлығына кандидат.
Ир-егеттәр араһында Шамил Нәзмиев (Дүртөйлө, 62 кг ауырлыҡта), Ринат Еникеев (Октябрьский, 68 кг), Алик Яҡупов (Стәрлетамаҡ, 75), Альберт Рәхмәтуллин (Мәләүез, 82 кг), Роберт Исмәғилов (Өфө, 90 кг), Рөстәм Зыяҡаев (Өфө, 100 кг), Рәдиф Аксурин (Өфө, 100 килограмдан ашыу ауырлыҡ категорияһында) еңеүсе булды.
Классик стилдә ир-егеттәр араһында иң яҡшылары: Әҙел Мөхәмәтшин (Октябрьский, 62 кг), Иншар Килмөхәмәтов (Ауырғазы районы, 68 кг), Динар Ғәлиуллин (Октябрьский, 75 кг), Наил Мөхәмәтйәнов (Өфө, 82 кг), Рөстәм Исламов (Саҡмағош, 90 кг).
Ҡатын-ҡыҙҙар араһында Ирина Хәбирова (Октябрьский, 52 кг), Елена Зеленина (Уфа, 58 кг), Ләйсән Балғажина (Октябрьский, 66 кг), Виктория Панина (Октябрьский, 76 кг) чемпион исемен яуланы.


text:
Раштыуа иртәлеге Өфөлә меңдән ашыу баланы йыйған
Өфөнөң Тимер юлсылар мәҙәниәт һарайында үткәрелгән Раштыуа иртәлеге 1150 баланы йыйған. Был хаҡта Башҡортостан митрополияһының мәғлүмәт-аналитика бүлегенән хәбәр иттеләр.
Көн элгәре үткән байрамға Өфөнән, Бәләбәйҙән, республиканың башҡа ҡалаларынан йәкшәмбе мәктәптәрендә уҡыған төрлө йәштәге балалар саҡырылған. Уларға «Преображение» йәштәр православие театры актерҙары әҙерләгән театрлаштырылған тамаша һәм Өфө марионеткалар театрының спектакле күрһәтелгән. Концерт Кирилл һәм Мефодий ғибәҙәтханаһының йәкшәмбе мәктәбе тәрбиәләнеүселәре башҡарыуындағы «Христославы» спектакле менән тамамланған. Иртәлек барышында шулай уҡ епархиаль олимпиадалар еңеүселәре бүләкләнгән.


text:
Рөстәм Хәмитов: «Салауат Юлаев»тың бағыусыһы ышаныслы» Фото: Башҡортостан Башлығының матбуғат хеҙмәте | Видео: Ринат Исҡужин, Мирон Доровских
Рөстәм Хәмитов: «Салауат Юлаев»тың бағыусыһы ышаныслы»
Рөстәм Хәмитов: «Салауат Юлаев»тың бағыусыһы ышаныслы» Фото: Башҡортостан Башлығының матбуғат хеҙмәте | Видео: Ринат Исҡужин, Мирон Доровских
ӨФӨ, 2015 йыл, 12 март. /«Башинформ» мәғлүмәт агентлығы, Дмитрий Слезин/.
11 мартта «Башнефть» акционерҙар нефть компанияһы» асыҡ акционерҙар йәмғиәте һәм «Салауат Юлаев» хоккей клубы араһында генераль бағыусылыҡ тураһында килешеүгә ҡул ҡуйылды. Сарала Башҡортостан Башлығы Рөстәм Хәмитов, «Башнефть» акционерҙар нефть компанияһы» асыҡ акционерҙар йәмғиәте президенты Александр Корсик һәм «Салауат Юлаев» хоккей клубының генераль директоры Александр Семак ҡатнашты.
— Бөгөн «Салауат Юлаев» хоккей командаһы өсөн әһәмиәтле көн, — тип билдәләне Рөстәм Хәмитов. — Бөгөн яңы килешеүгә ҡул ҡуйыла. Мин «Башнефть» компанияһы президентына беҙҙең хоккейға булышлыҡ иткәне өсөн рәхмәт белдерәм.
«Башнефть» үҙенә ҙур финанс йөкләмәһен ала. Бөгөн дә, киләсәктә лә командала ҡатмарлыҡтар килеп тыумаһын өсөн барыһын да эшләйәсәкбеҙ. «Салауат Юлаев» халыҡ командаһына әүерелһен өсөн күп көс һалырға кәрәк. Был мәсьәлә өҫтөндә эш алып барасаҡбыҙ, — тине төбәк башлығы.
— Хәҙерге көндә «Башнефть» компанияһы ла, бөтә ил кеүек үк, ҡатмарлы осор кисерә. Шуға ҡарамаҫтан, был аҙымды эшләр алдынан бер секунд та икеләнеп торманым, — тине «Башнефть» етәксеһе Александр Корсик. — Мин ошо килешеүҙең төп һөҙөмтәһе нисек буласағын белмәйем. Аңлашыла, команда йәнә Гагарин Кубогын алһа, ҙур байрам буласаҡ. Минеңсә, «Салауат Юлаев» һәр ваҡыт плей-офта уйнаһа, ҡайһы берҙә Гагарин Кубогын яулаһа, шуның менән бергә «Торос» клубы ла үҫешһә, һөҙөмтә күренер.
Рөстәм Хәмитов хәҙер «Салауат Юлаев»тың ышаныслы бағыусыһы бар тип белдерҙе. Килешеү әлегә бер йылға ғына төҙөлдө. Александр Корсик фекеренсә, ул мотлаҡ оҙайтыласаҡ.
— Тренерҙар штабында һәм составта үҙгәрештәр көтөлә, — тип хәбәр итте Александр Семак. — 30 апрелгә тиклем был хаҡта әйтә алмайбыҙ.
— «Салауат Юлаев» халыҡ командаһы, көйәрмәндәрҙең дауамы булырға тейеш, – тип һыҙыҡ өҫтөнә алды Башҡортостан Башлығы Рөстәм Хәмитов.
Килешеүгә ҡул ҡуйғандан һуң тантанала ҡатнашыусылар символик сувенирҙар менән алмашты.
Сығыштарҙың тулы стенограммалары республика Башлығының рәсми сайтында баҫылған.


text:
Йыл башынан алып Башҡортостанда 1,4 миллион квадрат метр торлаҡ сафҡа индерелгән
Ағымдағы йылдың туғыҙ айы эсендә Башҡортостанда 16 мең фатир файҙаланыуға тапшырылған. Уларҙың дөйөм майҙаны 1,4 миллион квадрат метр тәшкил итә. Үткән йылдың ошо уҡ осоро менән сағыштырмаса был күрһәткес 112,2 процентҡа тиң.
Федераль дәүләт статистикаһы хеҙмәтенең БР буйынса территориаль органынан хәбәр итеүҙәренсә, төҙөлгән торлаҡтың төп өлөшө элеккесә шәхси төҙөүселәргә тура килә. Уларҙың өлөшө — 76,3% (2011 йылдың ғинуар-сентябрь айҙарында – 78,3%). Улар 10 меңдән ашыу шәхси торлаҡ йорт төҙөгән. Уларҙың дөйөм майҙаны – бер миллиондан ашыу квадрат метр.
Йыл башынан алып ауыл ерендә – 693,4 мең, ҡала ерендә 742 меңдән ашыу квадрат метр торлаҡ сафҡа индерелгән. Иң күп йорт Өфө, Стәрлетамаҡ, Бөрйән, Иглин һәм Шишмә райондарында төҙөлгән.
Волга буйы федераль округы төбәктәре араһында йән башына иҫәптә торлаҡты файҙаланыуға тапшырыу буйынса Башҡортостан өсөнсө урын биләй. Беренсе урында – Татарстан, икенселә – Сыуашстан. 2012 йылдың ғинуар-сентябрь айҙарына торлаҡ йорттарҙы сафҡа индереү буйынса республика Волга буйы федераль округында икенсе урында тора.


text:
Фото:
Төбәк башлығы Афғанстан парламенты делегацияһы менән осрашты
Фото:
16 июлдә Башҡортостан Президенты Рөстәм Хәмитов Республика йортонда Афғанстан Ислам Республикаһы Милли Ассамблеяһының Аҡһаҡалдар ҡоро делегацияһы менән осрашты. Афғанстан парламенты делегацияһы составында – Милли Ассамблеяның Аҡһаҡалдар ҡоро рәйесе Фазыл Хажи Мөслимйәр, Аҡһаҡалдар ҡоро ағзалары Абдул Ханан Хаквьюн, Анарколи Хонарьяр, Абдул Ахад Солтан Зой, Ямадин Гянваль, шулай уҡ Афғанстан Ислам Республикаһы Илселегенең мәҙәниәт буйынса атташеһы Наджебуллах Шенвари һәм башҡалар. Осрашыуҙа Башҡортостан Республикаһы менән Афғанстан Ислам Республикаһының төрлө өлкәләрҙә хеҙмәттәшлек итеү мөмкинлектәре тикшерелде.
— Һеҙҙең илгә һәм Афғанстан халҡына беҙ тик ыңғай ҡараштабыҙ, — тине Башҡортостан Президенты, делегацияны сәләмләп. – Рәсәй менән Афғанстан араһындағы бәйләнештәр үҙ-ара ихтирам һәм тиң хоҡуҡлылыҡ принциптарына ҡоролған. Беҙҙең халыҡтарҙың партнерлыҡ мөнәсәбәттәре артабан да дауам итер, тип ышанам.
Рөстәм Хәмитов, Башҡортостанды Афғанстан менән уртаҡ мәҙәниәт, дин берләштерә, тип билдәләне. Өфөлә Рәсәй мосолмандарының Үҙәк диниә назараты бар, республикала меңдән ашыу мәсет эшләй һәм уларҙың һаны даими арта бара, мосолман гәзит-журналдары нәшер ителә, электрон киң мәғлүмәт саралары бар, Рәсәй ислам университеты эшләй, мосолман йәштәре араһында төбәк форумдар үткәрелә.
Башҡортостан Президенты, афған диаспораһы ҡала һәм республика сараларында әүҙем ҡатнаша һәм әлеге ваҡытта «Башҡортостан — Афғанстан» дуҫлыҡ йәмғиәтен булдырыу буйынса эштәр башҡарыла, тип белдерҙе.
Шул уҡ ваҡытта республика Президенты тышҡы иҡтисади бәйләнештәрҙең ҡәнәғәтләндерерлек кимәлдә булмауын билдәләне.
Рөстәм Хәмитов, үҙ-ара килешеп эш итеүҙе үҫтерергә кәрәк, тип һыҙыҡ өҫтөнә алды һәм уның перспективалы йүнәлештәрен билдәләне. Улар иҫәбендә — машиналар эшләү, ауыл хужалығы, ағас эшкәртеү өлкәләрендә, шулай уҡ туризмды һәм һаулыҡ һаҡлауҙы үҫтереүҙә килешеп эш итеү. Мәғариф өлкәһендәге хеҙмәттәшлекте дауам итеү зарурлығы билдәләнде.
— Бизнесты, бөтә яҡлап мөнәсәбәттәрҙе үҫтерергә әҙербеҙ, — тип белдерҙе Президент.
Афғанстан Ислам Республикаһы Милли Ассамблеяһының Аҡһаҡалдар ҡоро рәйесе Фазыл Хажи Мөслимйәр Башҡортостан Прездентына йылы ҡабул иткәне өсөн рәхмәтен белдерҙе.
Аҡһаҡалдар ҡоро рәйесе хеҙмәттәшлек итеүҙең өҫтөнлөклө йүнәлештәрен билдәләне. Улар араһында – сәйәси һәм парламент-ара бәйләнештәр, сауҙа-иҡтисади мөнәсәбәттәр, мәҙәниәт, мәғариф.
Фазыл Хажи Мөслимйәр Башҡортостан бизнесмендарын Афғанстанда иҡтисади проекттарҙы тормошҡа ашырыуҙа ҡатнашырға, предприятиеларҙы реконструкциялауҙа ярҙам итергә саҡырҙы, шулай уҡ Афғанстан менән Рәсәй араһындағы мәҙәни бәйләнештәрҙең мөһим булыуын билдәләне. Был бәйләнештәрҙе үҫтереү өсөн Мәскәүҙә Афғанстандың мәҙәни үҙәге булдырыла.
— Ҡулыбыҙҙан килгәнсе Афғанстанға ярҙам итәсәкбеҙ, — тип белдерҙе Башҡортостан Президенты. – Илдең ниндәй хәлдә булыуын аңлайбыҙ. Рәсәй менән Афғанстандың бөтә яҡлап хеҙмәттәшлек итеүен үҫтереүгә үҙ өлөшөбөҙҙө индерәсәкбеҙ.


text:
Башҡортостан дәүләт интервенция фондына 185 мең тоннанан ашыу ашлыҡ һатырға ниәтләй Фото: Башҡортостан Ауыл хужалығы министрлығы
Башҡортостан дәүләт интервенция фондына 185 мең тоннанан ашыу ашлыҡ һатырға ниәтләй
Башҡортостан дәүләт интервенция фондына 185 мең тоннанан ашыу ашлыҡ һатырға ниәтләй Фото: Башҡортостан Ауыл хужалығы министрлығы
ӨФӨ, 2016 йыл, 24 август. /«Башинформ» мәғлүмәт агентлығы, Галина Бахшиева/.
Башҡортостан аграрийҙары дәүләт интервенция фондына 185 мең тоннанан ашыу иген тапшырырға ниәтләй. Башҡортостан Ауыл хужалығы министрлығының матбуғат хеҙмәтендә хәбәр итеүҙәренсә, быйыл 15 райондан 29 хужалыҡ иген интервенцияларында ҡатнашырға иҫәп тота.
2001 йылдан башлап илдә ашлыҡҡа эске хаҡтарҙы тотороҡландырыу өсөн тауар интервенциялары үткәрелә. 2009 йылдан Берләшкән иген компанияһы интервенция үткәреү буйынса дәүләт агенты булып тора.


text:
Өфөгә Израиль дипломаты килә
Өфөгә Израилдең Рәсәйҙәге Илселегенең беренсе секретары Михаэль Пелливерт килергә ниәтләй. Был хаҡта «Башинформ» агентлығына Израилдең Рәсәй Федерацияһындағы Илселеге ҡарамағындағы Израиль мәҙәни үҙәге вәкиле Гита Львович хәбәр итте.
Михаэль Пелливерт Иерусалим университеты профессоры һәм политехник фәндәр докторы ла. Визиты дауамында ул бер нисә Өфө вузында лекциялар уҡырға, шулай уҡ киң йәмәғәтселек менән осрашып, Рәсәй һәм Израилдең мәҙәниәт, мәғариф, һаулыҡ һаҡлау өлкәһендәге хеҙмәттәшлеге мәсьәләләрен тикшерергә йыйына.
Өфөгә Михаэль Пелливерт сентябрҙең беренсе декадаһында килергә тейеш.


text:
Максим Чудов: Олимпиада-2010 бөтә яҡтан ғауғалы булдыФото: Олег Яровиков
Максим Чудов: Олимпиада-2010 бөтә яҡтан ғауғалы булды
Максим Чудов: Олимпиада-2010 бөтә яҡтан ғауғалы булдыФото: Олег Яровиков
Шишәмбе, 2 мартта, Ванкуверҙағы Ҡышҡы Уйындар-2010-да миҙал (“бронза”) яулауға өлгәшкән берҙән-бер Башҡортостан спортсыһы Өфөгә әйләнеп ҡайтты. Аэропортта үҙ геройын традиция буйынса тренерҙары, дуҫтары, туғандары, БР Спорт министрлығы вәкилдәре һәм бер төркөм журналистар ҡаршы алды.
— Олимпиада бик ауыр һәм бөтә яҡтан ғауғалы булды, — тип Максим үҙ тәьҫораттары менән уртаҡлашты аэропортта уҡ ойоштороп ебәрелгән матбуғат конференцияһында, — был Уйындарҙы ойоштороуға ла, спортсыларға ҡарата мөнәсәбәткә лә ҡағыла. Ашатыу ҙа йүнле булманы, насар шарттарҙа йәшәнек.
Уйындар фажиғә менән башланып китте – грузин санасыһы күнекмә ваҡытында һәләк булды, һәм барыһы ла, ғөмүмән, Олимпиада булыр микән, тип уйлай башланы.
Рәсәй йыйылма командаһының Ванкуверҙағы уңышһыҙ сығышы тураһындағы һорауға Чудов бик аҡыллы яуап бирҙе:
— Хәҙер ғәйеплеләрҙе эҙләргә кәрәкмәй. Был бөтә Рәсәй халҡының проблемаһы, беҙҙең уртаҡ проблемабыҙ. Дөрөҫ һығымта яһарға һәм дөйөм бер эште башҡарып сығырға ынтылырға – Сочи-2014-кә әҙерләнергә кәрәк. Илебеҙҙә яҡшы класлы ете-һигеҙ биатлонсы мотлаҡ табылыр, тип уйлайым.
Хәтерегеҙҙәлер, Уйындарҙағы уңышһыҙ старттан һуң Максим Чудов ярыш офоғонан юғала:
— Уңышһыҙ спринттан һуң миңә, ғәфү ит, Максим, беҙ һине артабанғы уҙыштарға алмайбыҙ, тинеләр. Мин запастағылар эскәмйәһенә эләктем, — ти тулҡынланып Максим. — Ул мәлдә мин ғәрләнеү тойғоһо кисерҙем: мине күп йылдар белгән тренерҙар миңә ышаныуҙан туҡтаны. Минең уйымса, команданың бөтә уңышһыҙлыҡтарын кемгәлер япһарырға кәрәк ине бит. Күрәһең, ошо кеше мин булдым.
— Ләкин мин өмөтһөҙлөккә бирелмәнем, күнекмәләремде һәм һәр уҙышҡа әҙерләнеүемде дауам иттем, – тип дауам итә Чудов, – һәм эстафетаға көн ярым ҡалғас, миңә: «Әҙерлән, өсөнсә этапта йүгерәсәкһең», тинеләр. Ғөмүмән, мин Уйындарға лайыҡлы һөҙөмтәләр күрһәтергә әҙерләнеп барғайным. Ләкин һөҙөмтәлә эстафета уҙышында ғына берҙән-бер «бронза» олимпия миҙалы алыуға өлгәшелде.
Спортсының ата-әсәһе, һис шикһеҙ, был миҙал менән бик ҡәнәғәт ине:
— Беҙ Максимдың ҡайтыуын түҙемһеҙләнеп көттөк. Етмәһә миҙал менән, бронза төҫөндә булһа ни, ул беҙҙең өсөн барыбер «алтын».


text:
Анатомия
Анато́мия (от грек. ἀva- — яңынан һәм tέuvw — «киҫәм», «сабам») — организм һәм уның өлөштәре төҙөлөшөн күҙәнәктән юғары кимәлдә өйрәнә торған биологияның бүлеге. Филогенетик яҡтан яҡын организмдарҙың анатомик төҙөлөшөндә оҡшашлыҡ күҙәтелә.
Анатомияның иң билдәле тармаҡтары[үҙгәртергә | вики-тексты үҙгәртергә]
- үҫемлектәр анатомияһы — үҫемлектәрҙең төҙөлөшөн һәм организмда туҡымаларҙың үҙ-ара бәйләнешен өйрәнә.
- хайуандар анатомияһы — хайуандарҙың төҙөлөшөн һәм организмда туҡымаларҙың үҙ-ара бәйләнешен өйрәнә.
- кеше анатомияһы — кешенең төҙөлөшөн һәм организмда туҡымаларҙың үҙ-ара бәйләнешен өйрәнә. Был тармаҡ биология һәм медицина өсөн бигерәк тә әһәмиәтле. Бынан тыш, сәнғәттә һын, ишара, мимика, пропорцияны дөрөҫ сағылдырыу өсөн анатомияны белеү мөһим.
Әҙәбиәт[үҙгәртергә | вики-тексты үҙгәртергә]
- Абдуллаев М. С. Аристотель и аристотелизм в истории анатомии. — Баку, 1988. — 195 с.


text:
Ейәнсура районында Микрофинанслау үҙәгенең өҫтәмә офисы асылды
Ейәнсура районының Иҫәнғол ауылында Республика микрофинанслау үҙәгенең өҫтәмә офисы асылды. Был хаҡта БР Иҡтисади үҫеш министрлығының матбуғат хеҙмәтенән хәбәр иттеләр.
Офис 2011-2015 йылдарға Урал аръяғын иҡтисади йәһәттән үҫтереү буйынса урта сроклы комплекслы программаның саралар планына ярашлы асылды. Бөгөнгө көндә Урал аръяғында Республика микрофинанслау үҙәгенең йәнә өс офисы эшләй. Улар Әбйәлил, Баймаҡ һәм Учалы райондарында урынлашҡан. Был офистарҙа эшҡыуарҙар йылына 10 процент ставка менән льготалы микрозаймдар формаһында дәүләт ярҙамы ала. Урал аръяғының бәләкәй эшҡыуарлыҡ субъекттарына бирелгән микрозаймдарҙың дөйөм күләме 152 миллион һум тәшкил иткән.
Башҡортостанда йәмғеһе 12 бындай офис эшләй.


text:
Лилиә Ғүмәрова: «Инклюзия иллюзияға әйләнмәһен өсөн, аңыбыҙҙағы ҡаршылыҡтарҙы емерергә кәрәк»
ӨФӨ, 2014 йыл, 21 ноябрь. /«Башинформ» мәғлүмәт агентлығы, Ғәлиә Нәбиева/.
Федерация Советында «Һаулыҡ мөмкинлектәре сикләнгән кешеләр өсөн инклюзив белем биреүҙең торошо һәм ҡануни тәьминәттең көнүҙәк проблемалары» темаһына «түңәрәк өҫтәл» уҙҙы.
Сараны асып, Федерация Советының Фән, мәғариф һәм мәҙәниәт буйынса комитет рәйесенең беренсе урынбаҫары, Башҡортостандан сенатор Лилиә Ғүмәрова, «Рәсәй Федерацияһында белем биреү тураһында»ғы Федераль закон һәм 2012-2017 йылдарға балалар мәнфәғәттәрендә милли эшмәкәрлек стратегияһы инклюзив белем биреүҙең хоҡуҡи нигеҙе булып тора, тип билдәләне.
Сенаторҙың фекеренсә, уҡыусыларҙың инвалид һәм мөмкинлектәре сикләнгән балалар менән бергәләп уңышлы аралашыуында төп мәсьәләләрҙең береһе – уларға ҡарата дуҫтарса, толерантлы мөнәсәбәт булдырыу. Лилиә Ғүмәрова Башҡортостанда барған «Ҡаршылыҡтарҙы емереп» («Ломая барьеры») акцияһын миҫалға килтерҙе.
— Иң тәүҙә бындай балаларға ҡарата ҡаршылыҡтарҙы аңыбыҙҙа емерергә кәрәк, — тигән ышаныста Лилиә Ғүмәрова.
Сенатор Лилиә Ғүмәрова фекерләүенсә, инвалид балаларҙы сәләмәт балалар менән бергәләп уҡытыу принцибы – ул төп бурыс түгел. Иң мөһиме, ул бөгөн йәмғиәтебеҙҙә ғәрип балаларға һәм уларҙың проблемаларына, шулай уҡ зәғиф балаларҙың үҙҙәренең тирә-яҡ донъяға ҡарата дөрөҫ, толерантлы һәм һаҡсыл мөнәсәбәт булдырыу.
— Шулай уҡ һаулыҡ мөмкинлектәре сикләнгән балалар менән эшләүгә педагогтарҙың да айырым психологик һәм әҡлаҡи әҙерлеге талап ителә, — тине Лилиә Ғүмәрова. — Уҡытыусының инвалид балалар кеүек, сәләмәт балалар менән дә бер тиң еңел эшләй алыуы мөһим.
Түңәрәк өҫтәлдә билдәләүҙәренсә, 2011 йылда бөтә Рәсәй мәктәптәренең тик 2,5 проценты ғына һаулыҡ мөмкинлектәре сикләнгәндәрҙе ҡабул итергә әҙер була, 2015 йылдың аҙағына уларҙың һаны 20 процентҡа тиклем арттырыласаҡ.
Инклюзив белем биреү проблемаларын тикшереүҙә Рәсәйҙең мәғариф һәм фән министры урынбаҫары Вениамин Каганов, сенаторҙар Людмила Косткина, Елена Попова, Геннадий Савинов, Валерий Сударенков, Андрей Соболев, Рәсәйҙең хеҙмәт министрлығы, Мәғариф һәм фән өлкәһендә күҙәтеү буйынса федераль хеҙмәтенең РФ субъекттарының башҡарма власть органдары эшмәкәрлеген күҙәтеү һәм контролдә тотоу идаралығы вәкилдәре, билдәле ғалимдар, юғары мәктәп һәм ғилми учреждениелар вәкилдәре, субъекттарҙан белем биреү ойошмалары һәм белем биреү идаралыҡтары органдары етәкселәре ҡатнашты.


text:
Баш ҡалала «ДДТ» төркөмөнөң тәүге составы музыканты Рөстәм Асанбаев вафат булды Фото: социаль селтәрҙәр
Баш ҡалала «ДДТ» төркөмөнөң тәүге составы музыканты Рөстәм Асанбаев вафат булды
Баш ҡалала «ДДТ» төркөмөнөң тәүге составы музыканты Рөстәм Асанбаев вафат булды Фото: социаль селтәрҙәр
ӨФӨ, 2016 йыл, 27 май. /«Башинформ» мәғлүмәт агентлығы, Ләйлә Аралбаева/.
Бөгөн төндә Өфөлә «ДДТ» төркөмөнөң тәүге составы музыканты Рөстәм Асанбаев оҙаҡ ауырығандан һуң 62-се йәшендә донъя ҡуйҙы. Һуңғы йылда ул аяуһыҙ сир менән туҡтауһыҙ көрәште.
Рөстәм Николаевич күренекле драматург, халыҡ яҙыусыһы Нәжиб (Николай Васильевич) Асанбаев ғаиләһендә үҫкән. Алтмышынсы йылдар аҙағында ул телевизорҙан Сопот ҡалаһында барған фестивалде ҡарай. Рөстәм «Breakout» поляк төркөмөнөң сығышына хайран ҡала. Атаһы улының шөғөлөнә ыңғай ҡарай һәм Мәскәүгә барғанда уға «Tornado» ҡыйбатлы уйын ҡоралын һатып ала.
Шуға ҡарамаҫтан, Рөстәм Өфө дәүләт сәнғәт институтында рәссамлыҡҡа уҡып сыға. Музыкант Өфөлә тәүгеләрҙән булып рок һәм блюз уйнай башлай. Юрий Шевчук менән бергә илдә яңыса яңғырашлы рок музыкаһы дәүерен аса. Гитарасы «ДДТ» төркөмөндә 1983 йылға тиклем уйнай. Рок-музыканы рәсми рәүештә концерт майҙансыҡтарына үткәрмәйҙәр, төркөм Өфөнөң бөтә бейеү майҙансыҡтарында сығыш яһай. Нефть институтында бер генә концерт була һәм телевидениела «Свинья на радуге» альбомын яҙҙырып өлгөрәләр. Ошо ваҡиғаларҙан һуң «ДДТ» бөтә илдә танылыу яулай. Артабанғы йылдарҙа Рөстәм Асанбаев элекке төркөмө менән концерттарҙа уйнай.
«ДДТ» төркөмө менән бер рәттән музыкант «Кода» (һуңғараҡ — «Руда») төркөмөндә ижад итә башлай. Концерт ҡуялар, фестивалдә сығыш яһайҙар, гастролгә сығалар. «Ҡышҡы блюз» альбомын яҙҙырғас, төркөм тарҡала. Шул йылдарҙа Рөстәм Асанбаев йырсы булараҡ та үҫешә, музыка һәм текстар ҙа яҙа.
1997 йылда «DDT Records» студияһында үҙенең «Пассажир» исемле альбомын сығара. «Аҙаштым» һәм «Туҡталышта блюз» композициялары меңдәрсә тыңлаусының һөйөүен яулай. Музыкант Өфөләге «Boogie Band» төркөмө гитарасыһы булып китә, төрлө проекттарҙа ҡатнаша, «Jimi Blues Cafe» арт-директоры булып эшләй. «Рөстәм уйнап ҡына ҡалмай, гитара ярҙамында фекерләй ҙә. Был — блюз аша донъяның асылына төшөнөү һәм уны аңлау ул», — тип һөйләне уның хаҡында Юрий Шевчук дуҫына ярҙам йөҙөнән ойошторолған хәйриә концертында.
Һоҡланғыс музыкант һәм кеше хаҡында иҫтәлек беҙҙең күңелдәрҙә мәңге һаҡланыр.
Мәрхүм менән хушлашыу 28 майҙа иртәнге сәғәт 11-ҙә Сергиев соборында үтә. Был хаҡта музыканттың яҡын дуҫы Рафаэль Шмергельский хәбәр итте.


text:
Башҡорт бал ҡорттары Германияға осасаҡ
Өфөгә 30 августа Германияның умартасылар берләшмәһе вәкиле Андрес Эркеленц килде. Был хаҡта БР Ауыл хужалығы министрлығының матбуғат хеҙәмтенән хәбәр иттеләр.
Германиянан килгән белгес инә ҡорттарын һатып алырға теләй. Башҡорт бал ҡорттары хаҡында Андрес Эркеленц Берлинда үткән «Йәшел аҙна-2012» Халыҡ-ара күргәҙмәһендә ишеткән.
Визиттың икенсе көнөндә сит ил ҡунағы Башҡортостан умартасылыҡ һәм апитерапия буйынса ғилми-тикшеренеү үҙәгенең Архангел районындағы умарталыҡтарына барырға планлаштыра.
Оҙаҡламай, 2 сентябрҙә, инә ҡорттарының беренсе партияһы Башҡортостандан Германияға ебәреләсәк.


text:
«Өфө» аэропортында хәүефһеҙлек саралары көсәйтелде
«Өфө» Халыҡ-ара аэропорты штат режимында эшләй. Бөтә планлаштырылған авиарейстар тотҡарлыҡһыҙ килде, шул иҫәптән кисә кис шартлау яңғыраған Мәскәүҙең «Домодедово» аэропортынан да. Мәскәүҙәге теракт менән бәйле Өфө аэропортының бөтә хеҙмәттәре көсәйтелгән эш режимына күсерелде, аэропорт комплексын көслө һаҡлау тәьмин ителде.
«Өфө» аэропортының генераль директоры ярҙамсыһы Әмир Солтангәрәев хәбәр итеүенсә, аэропортта тупланған бөтә хоҡуҡ һаҡлау органдары структуралары көсәйтелгән хәүефһеҙлек саралары индерҙе. Бында Федераль именлек хеҙмәтенең БР буйынса идаралығы, БР буйынса Эске эштәр министрлығы, таможня хеҙмәте һәм авиация именлеге хеҙмәте вәкилдәре урынлашҡан. Аэропорт комплексына бөтә инеүҙәр, вокзал эргәһе территорияһы, яҡында торған автотранспорт саралары ҡарап сығылды. Территорияны һәм биналарҙы тикшереүгә өйрәтелгән эттәр менән кинологтар йәлеп ителде.
«Домодедово» аэропортындағы теракт һөҙөмтәһендә 35 кеше һәләк булды, 150-нән ашыу кеше зыян күрҙе. Рәсәй Ғәҙәттән тыш хәлдәр министрлығы мәғлүмәттәренә ҡарағанда, зыян күреүселәр исемлегендә Октябрьский ҡалаһында йәшәүсе, 1963 йылғы Андрей Федорович Ермоленко бар. Йәрәхәттәр алған Андрей Федорович Мәскәүҙең 13-сө ҡала клиник дауаханаһына илтелгән.


text:
Волгоградтағы теракттарҙа фажиғәгә тарыусыларҙың туғандарына ярҙам итеү өсөн иҫәп асылған
Волгоград өлкәһендә 29 һәм 30 декабрҙә теракттар һөҙөмтәһендә һәләк булғандарҙың һәм зыян күргәндәрҙең туғандарына ярҙам итеү өсөн иҫәп асылған, тип хәбәр итә ИТАР-ТАСС. SMS йәки банк аша күсереп ярҙам итеп була. Аҡса кереме һәм сығымы тураһында отчеттар Волгоград өлкәһенең Халыҡҡа социаль ярҙам хәйриә фонды сайтында урынлаштырыласаҡ.
Теракт ҡорбандарына ярҙам итеү өсөн 7878 һандарына «ВОЛГОГРАД» һүҙе менән SMS ебәрергә була. Бер хәбәрҙең хаҡы – 50 һум. SMS иҫәбе сикләнмәгән. Билдәләп үтеүҙәренсә, хеҙмәтләндереү бөтә Рәсәй буйынса «Билайн», «МТС», «МегаФон» һәм «Ростелеком» кәрәҙле селтәр абонеттары өсөн асыҡ.
Иғәнәләрҙе шулай уҡ түбәндәге реквизиттар буйынса Рәсәй Һаҡлыҡ банкының төрлө бүлексәләрендә индерергә була:
Алыусы:
ВОБФСПН
Банк реквизиттары:
ИНН 3444066961,КПП 344401001
р/с 40703810311000100039 – Рәсәй Һаҡлыҡ банкының Волгоградтағы 8621-се бүлексәһендә
к/с 30101810100000000647
БИК 041806647
Түләүҙең тәғәйенләнеше: «Благотворительное пожертвование на организацию помощи пострадавшим от террористических актов в городе Волгограде. Без НДС».
Һуңғы мәғлүмәттәргә ярашлы, Волгоградтағы кисәңге терактта 14 кеше һәләк булған, 27-һе төрлө тән йәрәхәттәре менән дауаханаға оҙатылған.
Был ҡалала тәүлек эсендә икенсе теракт. Бер көн алда көндөҙ тимер юл вокзалында шартлау булды, 17 кеше һәләк булды, 40-тан ашыуы тән йәрәхәттәре алды. Биш кеше ауыр хәлдә ята.


text:
Өфөлә Качалов исемендәге Ҡазан рус театрының гастролдәре тамамландыФото: Олег Яровиков
Өфөлә Качалов исемендәге Ҡазан рус театрының гастролдәре тамамланды
Өфөлә Качалов исемендәге Ҡазан рус театрының гастролдәре тамамландыФото: Олег Яровиков
Өфөлә В.Качалов исемендәге Ҡазан академия рус Ҙур драма театрының 12 көнлөк гастролдәре тамамланды. Өфөләге гастролдәр боронғо Рәсәй театрҙарының береһе өсөн 223-сө миҙгеленең финалы булды.
Башҡортостан Республикаһының Рус дәүләт академия театры сәхнәһендә төрлө жанрҙарҙа алты спектакль сәхнәгә ҡуйылды. Улар араһында – Михаил Булгаковтың романы буйынса Владимир Дашкевич һәм Александр Славутскийҙың «Роковые яйца» һәм Шолом-Алейхемдың «Тевье-молочник» повесы буйынса Джери Бок һәм Джозеф Стайнпоның «Скрипач на крыше» мюзиклдары, Пушкиндың повесы буйынса театрҙың художество етәксеһе сәхнәләштерелгән әҫәрендә «Пиковая дама» театр фантазияһы, Бертольт Брехт һәм Курта Вайляның «Трехгрошовая опера» музыка менән пьеса, Николай Островскийҙың «На всякого мудреца довольно простоты» пьесаһы буйынса «Глумов» заманса тарих һәм Валентин Катаев буйынса «Квадратура круга» көлкөлө пьеса.
Алып килгән бөтә спектаклдәр ҙә уңышлы ижади команда менән ҡуйылған: режиссеры — Рәсәйҙең һәм Татарстандың халыҡ артисы, Ғабдулла Туҡай исемендәге Татарстан Республикаһының Дәүләт премияһы лауреаты, Федор Волков исемендәге Рәсәй Хөкүмәте Премияһы лауреаты Александр Славутский, рәссамы – Рәсәйҙең атҡаҙанған сәнғәт эшмәкәре, Татарстандың халыҡ рәссамы, Татарстан Республикаһының Дәүләт премияһы лауреаты Александр Патраков һәм хореографы – Татарстандың атҡаҙанған мәҙәниәт хеҙмәткәре Сергей Сентябов.
Качалов театры гастролдәре Өфө тамашасыһында ҙур ҡыҙыҡһыныу уятты, бөтә спектаклдәрҙә лә аншлаг булды.
— Беҙҙең театрҙар араһында бынан алып ижади бәйләнештәр нығыныр һәм беҙ тағы ла юғары профессиональ, ҡыҙыҡлы качаловсылар коллективы менән осрашырбыҙ тигән ышаныста ҡалабыҙ, — тип хәбәр итте театрҙың әҙәбиәт бүлеге мөдире Елена Попова.


text:
«Полушка» универсамдары социаль карталар индерә
«Полушка» селтәренең социаль универсамдарында «Социаль карта»лар буйынса хеҙмәтләндереү системаһы әүҙем индерелә. «Полушка» сауҙа предприятиеларынан беренсе булып яңы системаны индерә башланы.
Хәҙерге ваҡытта «Социаль карта»лар селтәрҙең 26 универсамында эшләй. Шул иҫәптән уларҙың 23-ө Өфөлә һәм өсәүһе Стәрлетамаҡта урынлашҡан. Бөтәһе республика территорияһында 92 «Полушка» универсамы, 2011 йылдың икенсе кварталына «Социаль карта»ларҙы селтәрҙең бөтә сауҙа нөктәләрендә индерергә планлаштырыла. Октябрь аҙағына тиклем карталар Салауаттағы «Полушка» универсамдарында эшләй башлаясаҡ.
Карта менән файҙаланыу принцибы ябай — тауар өсөн түләгәндә картаға бонустар күсерелә. Бер бонус бер һумға тигеҙ, һәм карта хужаһы киләһендә ҡулаҡса менән түгел, ә карта буйынса түләй ала. Картала аҡса күпме булыуға ҡарап, тулыһынса йәки өлөшләтә түләргә мөмкин. Бонустар һаны тураһында мәғлүмәтте универсам кассаһында алырға мөмкин.
«Полушка» селтәренең яңы түләү системаһы индерелгән бөтә универсамдарында махсус плакаттар урынлаштырылған. Кассирҙар һатып алыусыларға карта менән файҙаланыу ҡағиҙәләрен аңлата. Ентекле мәғлүмәтте «Башҡортостан социаль карталар регистры» асыҡ акционерҙар йәмғиәтенең www.brsc.ru сайтында йәки 8-800-100-81-80 телефоны аша (шылтыратыу бушлай) алырға мөмкин.


text:
Бөгөн Владимир Путиндың матбуғат конференцияһы үтә
ӨФӨ, 2014 йыл, 18 декабрь. /«Башинформ» мәғлүмәт агентлығы, Ғәлиә Нәбиева/.
Рәсәй Президенты ҙур матбуғат конференцияһын башланы. Владимир Путин донъяның һәм Рәсәйҙең билдәле киң мәғлүмәт саралары журналистары менән унынсы тапҡыр осраша. Мәскәүҙең Халыҡ-ара сауҙа үҙәгендә 1200-ҙән ашыу журналист, шул иҫәптән Башҡортостандың киң мәғлүмәт саралары вәкилдәре дәүләт башлығына һорауҙарын биреп ҡалырға тырыша.
Осрашыу башында Владимир Путин илдең социаль-иҡтисади хәлен баһаланы, быйыл бөртөклөләрҙән юғары уңыш алыныуын билдәләне. Президент бюджет профицитлы буласаҡ тип ышандырҙы. Милли валютаны тотороҡландырыуҙы күҙалланы, иҡтисадты диверсификациялау буйынса бурыстар ҡуйҙы. Үҙәк банк һәм Хөкүмәт һумды нығытыу буйынса аныҡ саралар күрә, тип ышана дәүләт башлығы.
Рәсәй Президентының тура эфирҙа журналистар менән аралашыуын «Россия 1», «Россия 24» телеканалдарында һәм Беренсе каналда ҡарарға мөмкин.


text:
Благовар районында экологик акция үтте
Благовар районының Ҡәнзәфәр бей исемендәге «Һарайлы» башҡорт тарихи-мәҙәни үҙәге Мәҙәниәт йорто хеҙмәткәрҙәре менән берлектә райондың Иҫке Уҫман ауылы эргәһендә урынлашҡан «Русбикә» шишмәһендә экологик өмә үткәрҙе. Сара тарихи урындарҙы һаҡлап ҡалыу маҡсатында ойошторолдо. Өмәлә ҡатнашыусылар әүҙем эшләне, шишмә һыуын сүп-сарҙан, япраҡтарҙан таҙартты.
Ҡәнзәфәр бей Ҡазандан алып ҡайтҡан архив документының бер пунктында билдәләнеүенсә, башҡорт егеттәре батшаға хеҙмәт итергә бурыслы булған. Бындай егеттәрҙең береһе хеҙмәттән рус ҡатыны менән ҡайтҡан. Риүәйәткә ярашлы, был ҡатын һәр ваҡыт ошо шишмәгә килгән, уны таҙартып торған, шифалы һыуын яратҡан. Шуға күрә шишмәгә «Русбикә» тигән исем биргәндәр.


text:
«Китап» нәшриәтендә Башҡортостан умартасылығы тарихы буйынса китап донъя күрҙе
ӨФӨ, 2015 йыл, 14 май. /«Башинформ» мәғлүмәт агентлығы, Ләйлә Аралбаева/.
Зәйнәб Биишева исемендәге Башҡортостан «Китап» нәшриәтендә Бөйөк Ватан һуғышында Еңеүҙең 70 йыллығына арналған «Башҡортостан умартасылығы тарихы» китабы донъя күрҙе. Унда төбәктәге умартасылыҡ үҫешенә ҡыҫҡаса тарихи күҙәтеү бирелгән, билдәле умартасыларҙың һәм уларҙың уҡыусыларының тормошо, урындағы халыҡтың солоҡ умартасылығын тергеҙеүгә һәм һаҡлауға индергән өлөшө хаҡында бәйән ителә.
Баҫманың авторҙары Евгений Петров менән Андрей Гнездин ҡырағай бал ҡорто менән күп йылдар эшләү тәжрибәһе нигеҙендә биологик үҙенсәлектәрҙе өйрәнә, ғәмәлдә ҡулланыу буйынса кәңәштәр бирә, тәҡдимдәр индерә. Уларҙы бойомға ашырыу, һис шикһеҙ, тармаҡты артабан үҫтерергә ярҙам итәсәк. Авторҙар Башҡортостан умартасылығы хаҡында тарихи мәғлүмәттәрҙе Өфө, Ҡазан, Рязань, Мәскәү, Пермь ҡалалары китапханаларында һәм архивтарында туплаған.
Китапты «Китап» нәшриәтенең фирма магазинында һатып алырға мөмкин.


text:
Өфө халҡының иҫәбе 1 миллион 100 мең кешенән артты
Өфө халҡының иҫәбе 1 миллион 100 мең кешенән артты. Был хаҡта Өфө хакимиәте башлығы Ирек Ялалов ҡаланың социаль-иҡтисади үҫеш йомғаҡтары буйынса матбуғат конференцияһында хәбәр итте.
2013 йылда ҡалала 17,2 меңдән ашыу бала тыуған. Ул 2012 йыл күрһәткестәренән биш процентҡа күберәк. Тәбиғи үҫеш 4788 кешегә етте. 2013 йыл эсендә Өфө тыуым һәм халыҡтың тәбиғи үҫеше буйынса Рәсәйҙең миллионлы-ҡалалары араһында (1000 кешегә иҫәпләгәндә) иң юғары күрһәткескә эйә булды.
— Өфө – ул алты йыл рәттән халыҡ иҫәбенең үҫеш динамикаһы билдәләнгән Рәсәйҙә берҙән-бер миллионлы ҡала, — тип билдәләне Ирек Ялалов.


text:
Илештә Муса Гәрәевҡа арналған һабантуй үткәрелә
10 июндә Илеш районының Үрге Йәркәй ауылы янында данлыҡлы яҡташтары, ике тапҡыр Советтар Союзы Геройы Муса Ғайса улы Гәрәевтың тыуыуына 90 йыл тулыуға арналған һабантуй үткәрелә. Район хакимиәтенең мәғлүмәт-аналитика бүлегенән хәбәр итеүҙәренсә, байрамға күренекле осоусының туғандары һәм яҡындары, Өфөнән абруйлы ҡунаҡтар киләсәк.
Һабантуй программаһында театрлаштырылған тамашалар, барабансыларҙың күрһәтмә сығыштары, алдынғы хеҙмәтсәндәрҙең һәм ауыл хужалығы техникаһының парады, милли уйындар, ат сабыштары, байрам концерты ҡаралған. Ҡунаҡтар һәм район халҡы өсөн ойоштороусылар үҙенсәлекле бүләк – авиация байрамы әҙерләй.
11 июндә тантаналар Муса Гәрәевтың бала сағы үткән Ташшишмә ауылында дауам итәсәк.


text:
26 июнь – Наркоманияға ҡаршы көрәш көнө
26 июнь – Халыҡ-ара наркотик матдәләр ҡулланыуға һәм уның законһыҙ әйләнешенә ҡаршы көрәш көнө. Был дата 1987 йылдан алып Берләшкән Милләттәр Ойошмаһының Генераль Ассамблеяһы ҡарары буйынса билдәләнә.
Наркотиктар таратыуға ҡаршы көрәш тарихына инде 100 йылдан ашыу. 1909 йылдың февралендә Шанхай опиум комиссияһы ҡатнашыусылары, ә уның эшендә 13 ил, шул иҫәптән Рәсәй ҙә ҡатнаша, Азия илдәренән наркотиктар индереүҙе сикләү юлдарын эҙләп ҡарай. Бөгөн дә хоҡуҡ һаҡлау органдары был мәсьәләне тулыһынса хәл итә алмай.
Башҡортостанда был көндө ғәҙәттәгесә сәләмәт йәшәү рәүешен пропагандалауға йүнәлтелгән акциялар уҙғарыла.


text:
Франция ауыл хужалығындағы ҡайһы бер йүнәлештәр буйынса республикабыҙ менән хеҙмәттәшлек итергә әҙер Фото: Андрей Старостин
Франция ауыл хужалығындағы ҡайһы бер йүнәлештәр буйынса республикабыҙ менән хеҙмәттәшлек итергә әҙер
Франция ауыл хужалығындағы ҡайһы бер йүнәлештәр буйынса республикабыҙ менән хеҙмәттәшлек итергә әҙер Фото: Андрей Старостин
ӨФӨ, 2015 йыл, 1 июль. /«Башинформ» мәғлүмәт агентлығы, Артур Басиров/.
Франция ауыл хужалығындағы ҡайһы бер йүнәлештәр буйынса Башҡортостан менән хеҙмәттәшлек итергә әҙер. Үҙҙәренең уй-ниәттәрен сит ил компания вәкилдәре урындағы властар менән һөйләшкәндән һәм төбәк производстволарын ҡарағандан һуң белдерҙе. Был хаҡта Башҡортостандың Инвестициялар йәлеп итеү агентлығы хәбәр итә.
Прицеплы техника етештереү буйынса лидер һаналған «Kuhn» компанияһы республика биләмәһендә техника йыйыуға субсидия биреү шарты менән Башҡортостанда етештереүҙе башлау мөмкинлеген билдәләне. «Transplumes» компанияһы Туймазы районының «Серафимовка ҡош мамығы» предприятиеһы менән һөйләшеүҙәр алып бара. KBS Genetic һәм Interlim Genetic Service генетика үҙәктәре, шулай уҡ «Sersia» генетик материал менән тәьмин итеү буйынса компания иң яҡшы үгеҙҙәрҙе һәм һыйырҙарҙы һайлап алыу, яңы тоҡомдар килтереү, мал тотоу шарттарын яңыртыу иҫәбенә ит, һөт етештереү күрһәткестәрен яҡшыртыу буйынса хеҙмәттәрен тәҡдим итте. Ашатыу өсөн продукттар етештереү һәм һатыу өлкәһендә махсуслашҡан «Pancosma» компаниялары клиенттар тапты һәм йәнә республикаға килергә ниәтләй.
22 июндә Башҡортостанға Францияның Рәсәйҙәге Ғәҙәттән тыш һәм Тулы хоҡуҡлы илсеһе Жан-Морис Рипер етәкселегендәге рәсми делегация килде. Ҡунаҡтар төбәктең хужалыҡтарында булды, фермерҙар һәм ауыл хужалығы баҙары оҫталары менән осрашты.


text:
Алты һөҙөмтәле ысулдарының май арынырға
In this article you get six major effective ways to lose fat.The art of losing fat is simply not about going on the latest fad диетаны – был работает бөтә.Ысынында улай булғас ни, күпселек кешеләр керешәләр был телеп наваждения һәм юғалтырға невероятное (һәм үтә) томы ауырлыҡҡа ҡыҫҡа промежуток времени, ҡағиҙә булараҡ, ахыр сиктә түшәү килограммы ҡайтасаҡ менән лихвой, улар нисек булһа ла перестают.
Бына бер нисә эффектив һәм ябай алымдарын ауырлығы сбросить:
* Ятарға иртәрәк йоҡларға – studies have shown that people who always make sure to get at least 8 сәғәт йоҡо өсөн төн, һирәгерәк яфа сигә избыточно ауырлыҡҡа ҡарағанда алмағандар.
* Ҡулланыуҙы аҡһым арттырырға – организмға аҡһым кәрәк һаҡлап ҡалыу өсөн компактные мускулдарын, үҙ сиратында, арттыра һеҙҙең метаболизм һеҙҙең мөмкинлек бирә гәүҙәһен дауам итергә өсөн сәғәт калория хатта һуң, һеҙ нисек тамамланы, ниндәй ҙә булһа күнегеүҙәр. Яҡшы сығанаҡтар аҡ үҙ эсенә ит постой, һүлпән кеше, орехи һәм ҡош-ҡорт.
* Баҫырға – әгәр һин посиди мөһим эшкә баҫырға мөмкин тиклем йышыраҡ. Аяҡ үрә баҫып, һеҙ әлегә һөйләгеҙ, телефоны буйынса эшләй ала айырманы. Кешеләр сяду был ваҡыттары дүрт сәғәттән лә күберәк, артыҡ, мөмкин булған тиклем, накапливать жир набирать һәм ауырлығы.
* If you really wanna lose fat belly then Drink plenty of cold water – һәрхәлдә 6 йоҡа сынаяҡ кирбес көнөндә йәшәү өсөн иң яҡшы ирешкән нәтижәләргә. Был күтәрергә мөмкин һеҙҙең метаболизм, хатта һеҙ ял итһен өсөн тағы сесь 50 калорияһы көнөндә, яҡын тәшкил итә 5 фунт йылына.
* Юлларының береһе өсөн юғалтырға жир тиҙ ест ҡырҡа пищи – нимә ул яһай Чили жгучий борос, шулай уҡ, мөмкин атландырыу һеҙҙең метаболизм өсөн сесь күберәк калорияһы. Рәт-рәт добавить бер ни тиклем судебного борос өсөн паста, картуф фри һәм пицца яһарға мөмкин айырманы.
* Another ways to lose fat from stomach is Exercise – күп кенә кешеләр яҡшы белә, был хаҡта – һеҙ күрһәтергә тейеш, шуға күрә жир мөмкин сө сожжет. But many people just refuse to do so. They will prefer to just rely on some over the counter drugs and hoping that it helps them to loose weight. These drugs mostly just help you to remove the water from your body. They do not effectively help you loose weight.
Беҙҙең йәшәү рәуеше бөгөнгө көндә эшләй ала упражнение бер ни тиклем ҡатлаулыраҡ. Ай-һай, һеҙ, һәрхәлдә, бөгөнгө көнгә тиклем йөрөй,. Walk whenever you can and take that stairs. Taking that extra steps certainly help you to reduce some of your fat. Don’t be lazy – just go and get a walk.For More on Алымдарын юғалтырға жир


text:
Идёт приём заявок на самые массовые международные олимпиады проекта "Инфоурок"
Для учителей мы подготовили самые привлекательные условия в русскоязычном интернете:
1. Бесплатные наградные документы с указанием данных образовательной Лицензии и Свидeтельства СМИ;
2. Призовой фонд 1.500.000 рублей для самых активных учителей;
3. До 100 рублей за одного ученика остаётся у учителя (при орг.взносе 150 рублей);
4. Бесплатные путёвки в Турцию (на двоих, всё включено) - розыгрыш среди активных учителей;
5. Бесплатная подписка на месяц на видеоуроки от "Инфоурок" - активным учителям;
6. Благодарность учителю будет выслана на адрес руководителя школы.
Подайте заявку на олимпиаду сейчас - https://infourok.ru/konkurs
Аңлатма яҙыу.
Уҡытыу рус телендә алып барылған мәктәптәрҙә 8-се класс өсөн башҡорт теленән эш программаһы.
Эш прогаммаһы 68 сәғәткә бүленгән (аҙнаға 2 сәғәт)
Дәреслек: Хөснөтдинова Ф.Ә.,Тикеев Д.С.,Ғафаров Б.Б.. Башҡорт теле: Уҡытыу рус телендә алып барылған мәктәптәрҙең 8- се класы уҡыусылары өсөн дәреслек. – Өфө: Китап, 2011.
Программа кимәле : базис
Уҡытыусының тел буйыса уҡыу- уҡытыу методик комплекты:
Башҡорт теленән программа. (Уҡытыу урыҫ телендә алып барылған мәктәптәрҙең I – XI кластары өсөн). Төҙөүселәре: Усманова М.Ғ., Ғәбитова З.М. – Ижевск: «КнигоГрад», 2008.
Ғәбитова З.М. Уҡытыу рус телендә алып барған мәктәптәрҙең 7- 8- се кластары өсөн “Башҡорт теле” дәреслегенә методик күрһәтмәләр. - Өфө:Китап, 2006. – 152 бит.
Усманова М.Г., Габитова З.М. Башҡорт теленән диктанттар һәм изложениелар йыйынтығы: 5-11 класс уҡытыусылары өсөн ҡулланма.-Өфө:Китап,2002.- 166 бит.
Уҡыусылар өсөн тел буйынса уҡыу-уҡытыу методик комплекты: : Хөснөтдинова Ф.Ә.,Тикеев Д.С.,Ғафаров Б.Б.. Башҡорт теле: Уҡытыу рус телендә алып барылған мәктәптәрҙең 8- се класы уҡыусылары өсөн дәреслек. – Өфө: Китап, 2011
Программа үҙенсәлектәренең характеристикаһы: Эш программаһы Башҡортостан Республикаһы Мәғариф министрлығы тарафынан раҫланған «Башҡорт теленән программа» (Уҡытыу рус телендә алып барылған мәктәптәрҙең I- IX кластары өсөн) нигеҙендә төҙөлдө. Төҙөүселәре Толомбаев Х.А., Дәүләтшина М.С., Ғәбитова З.М., Усманова М.Г.- Ижевск: «Книгрград», 2008.
Башҡортостан Мәғариф Министрлығы тарафынан тәҡдим ителгән программа «Рәтамак урта дөйөм белем биреү мәктәбе» муниципаль дөйөм ҡаҙна белем биреү учреждениеhының «Уҡыу планы»на ярашлы рәүештә тормошҡа ашырыла.
Был эш программаһында федераль һәм республика закондары талаптары тормошҡа ашырыла:
«Рәсәй Федерацияһы халыҡтары телдәре тураһында» законы, Рәсәй Федерацияһының «Мәғариф тураһында» Законы, «Башҡортостан Республикаһы халыҡтары телдәре тураһында» законы, Башҡортостан Республикаһының «Мәғариф тураһында» Законы.
Программа йөкмәткеһе 3 йүнәлештән тора:
телмәр эшмәкәрлеген формалаштырыу;
телдең системаһын ( фонетика, орфография, орфоэпия, грамматика, пунктуация) өйрәнеү;
бәйләнешле текст менән эшләргә өйрәтеүҙе күҙ уңында тота. Шулай уҡ унда милли тәрбиә тураһында ла мәсьәлә күтәрелә.
Программаның йөкмәткеһе һәм төҙөлөшө.
Рус һәм башҡа мәктәптәпҙә телде белмәгән балаларға башҡорт телен өйрәтеүҙең байтаҡ үҙенсәлектәре бар. Уларҙың иң мөһимдәрен һанап китәбеҙ:
Балаларҙы һөйләшергә өйрәтеү үҙәк бурыс.
Был дәрестәрҙә балаларҙы башҡортса һөйләшергә, уҡырға, элементар яҙырға өйрәтеү бергә алып барыла. Тел менән әҙәби материалдары бергә кушып өйрәнелә (интеграция).
Башҡорт теле мотлаҡ практик рәүештә өйрәнелә. Лингвистик һәм әҙәби күренештәр, уҡыу материалы нигеҙендә, практик ҡулланыу маҡсатынан сығып өйрәнелә (коммуникатив йүнәлеш).
Уҡыусыларҙың белем кимәленә талаптар
“Мәктәп” темаһы буйынса һүҙлек байлығын арттырыу. Тема буйынса эҙмә-эҙлекле һөйләмдәр төҙөтөү, ҡыҫҡа ғына хикәйә төҙөү. Текст өҫтөндә эшләү, план төҙөү, план буйынса һөйләү. Мәктәп, класс торошо, уҡыу әсбаптары, китапхана, беҙҙең класс тураһында әңгәмәләр ойоштороу. Белем, китап һ.б. мәҡәлдәр ҡойоу.
Тәҡдим ителгән ситуация буйынса һорауҙар бирә белеү, уҡытыусының (йәки башҡаларҙың) һорауҙарына яуап бирә белеү; яуаптарҙы дөрөҫ интонация менән асыҡ, аңлайышлы итеп әйтеү, һөйләү, бирелгән һорауҙарға тулы итеп яуап биреү, күренекле яҙыусыларҙың биографияһы , ижады өҫтөндә ентекле эш алып барыу.
Ишеткәнде, күргәнде 4-6 һөйләм менән бәйләнешле итеп һөйләү.
Ҡысҡырып, шыма, ролләп, сәхнәләштереп һәм тасури уҡыу.
Һүҙлек һүҙҙәрен белеү һәм уларҙы телмәрҙә дөрөҫ ҡулланыу.
Дәрестә өйрәнелгән грамматик материалды практик ҡуллана белеү.
80- 85 һүҙ күләмендә диктант яҙыу; 55-60 һүҙ изложение һәм 65-70 һүҙ инша яҙа белеү; ҡотлау хаты (открытка) яҙа белеү.
Башҡортостан, уның үткәне, бөгөнгөһө хаҡында әңгәмә үткәреү. Республикабыҙҙың күренекле урындары менән таныштырыу. Йәйге тәбиғәтте күҙәтеү, ололарҙың һәм балаларҙың йәйге эштәре тураһында диолог һәм монологтар төҙөү. 8- се класта үтелгәндәрҙе ҡабатлау.
Программала күрһәтелгән шиғырҙарҙы яттан белеү; 3-4 башҡорт йырын башҡара белеү, мәктәптең үҙешмәкәр сараларында ҡатнашыу, сәхнәлә сығыш яһау. Бөтә был эштәр тураһында бәйләнешле һөйләй белеү. Данлыҡлы кешеләр менән кисәләр, осрашыуҙар ойоштороу уларға ҡарала ихтирам, ғорурланыу тойғоһо уятыу, кешелеклелек тәрбиәләү.
Уҡыу-уҡытыу программаһында планлаштарылған һөҙөмтәләрҙе үҙләштерелеүен баһалау
Класта һәм өйҙә башҡарыла торған яҙма эштәр өйрәтеү һәм тикшереү характерында була.
Уларға түбәндәгеләр инә:
башҡорт теленән төрлө типтағы күнегеүҙәр;
ижади эштәр башҡарыу(төшөп ҡалған һүҙҙәрҙе өҫтәп яҙыу, нөктәләр урынына тейешле хәрефтәр ҡуйып яҙыу);
тәржемә эштәре (башҡорт теленән рус теленә һәм киреһенсә);
дәреслектәрҙәге әҙәби текстарға пландар төҙөү;
бирелгән тексты өлөштәргә бүлеү, исемләү, план төҙөү, план буйынса йөйләү;
һорауҙарға яҙма яуаптар һәм иншалар;
тел һәм әҙәби материалдар буйынса аналитик һәм дөйөмләштереү тибындағы схемалар, проекттар төҙөү.
Башҡорт теленең ағымдағы, сирек йәки йыл аҙағында, шулай уҡ уҡыу йылы башында инеү диктанты, ҙур темаларҙан һуң йомғаҡлау контроль эштәре үткәрелә. Ағымдағы контроль эштәр программаның өйрәнелгән материалын үҙләштереүҙе тикшереү маҡсатында уҙғарыла. Уларҙың төрө һәм үткәреү йышлығы өйрәнелә торған материалдың ҡатмарлылығынан, уҡыусыларҙың белем кимәленән сығып билдәләнә. Ағымдағы контроль эштәр өсөн уҡытыусы йә тотош дәресте, йә уның бер өлөшөн генә файҙалана ала.
Уҡыу йылы башында инеү диктанты, сирек һәм йыл аҙағында йомғаҡлау контроль эштәре мәктәп администрацияһы менән берлектә төҙөлгән график буйынса үткәрелә. Контроль эштәрҙе сиректең беренсе көнөндә һәм дүшәмбелә үткәреү тәҡдим ителмәй.
Программа материалы буйынса, башҡорт теленән 8 –се кластарҙа түбәндәге күләмдә контроль һәм яҙма эштәр үткәреү ҡарала:
Яҙма эштәрҙең төрҙәре
8 кл
Күсереп яҙыу
-
Һорауҙарға яуап
-
Диктант
4
Изложение
1
Инша
1
Яҙма эш төрҙәре (изложение,инша) яҙыу уҡыусыларҙың уҡыу кимәленә, белеменә, мөмкинселегенә ҡарап уҡытыусы ҡарамағына ҡалдырыла һәм улар урынына шул уҡ күләмдә түбәндәге яҙма эштәр үткәрергә мөмкин:
-карточкалар менән эш;
-тест;
-һүрәт буйынса һөйләмдәр төҙөү;
-текста һөйләмдәрҙә һүҙҙәр тәртибе;
-терәк текстар менән инша яҙырға өйрәнеү:
-һүҙлек диктанты;
-һөйләмдәр төҙөү;
-һүҙлек менән эш;
-һүрәтләү иншаһы;
-синквейн төҙөү (слайд төҙөү: шәжәрәләр, минең ғаиләм…)
Контроль диктанттар.
Октябрь.
Октябрь – көҙҙөң беренсе һыуыҡ айы. Әсе елдәр иҫә. Иртәнге һыуыҡтар көсәйә төшә. Күләүектәр таңғаса боҙ менән ҡапланған була. Йыш яуған һалҡынса ямғырҙар арҡаһында октябрҙе халыҡта батҡаҡ айы тип тә атайҙар. Тәүге ҡар яуа, ләкин ул шунда уҡ ирей. Ҡайһы бер йылдарҙа ҡар ятып та ҡуя.
Күлдәр, быуалар туңа башлай. Иң аҙаҡҡы күсмә ҡоштар китп бөтә. Иң һуңғы булып сәүкәләр, өйрәктәр китә. Уларға алмашҡа ҡыҙылтүштәр, беҙҙең яҡтарҙа ҡышлаусы бүтән ҡоштар килә. Ныҡлап һыуыҡ төшөү менән, айыу, бурһыҡ, алйырҙан йоҡоға тала. Тәлмәрйендәр ҙә йоҡоға китә.
Баҡсаларҙа ағас ултыртыу дауам итә. Япраҡтар тулыһынса ҡойолоп бөтә.
(93 һүҙ.) (“Йәншишмә” гәзитенән.)
Изге аманат.
Батша властары Салауатты халыҡ хәтереннән юйырға нисек кенә тырышмаһын, халыҡ уны үҙенең йөрәгендә һаҡлаған. Салауаттың йөрөгән юлдары, ул булған урындар хаҡындағы иҫтәлектәр ҙә быуындан быуынға изге аманат итеп тапшырыла килгән. Батырҙың тыуған районында, Йүрүҙән буйҙарында, Салауат йортон, Салауат тауын, Салауат мәмерйәһен, Салауат йылғаһын белмәгән кеше юҡтыр. Бынан тыш, Әбйәлил районында Салауат Ҡырҡтыһы, Белорет яҡтарында Салауат юлы, Бөрйәндә Салауат өңө тигән мәмерйә бар. Ырымбур өлкәһенең Шарлыҡ районы Туҡай ауылы янында Салауат урманы билдәле. Салауат Юлаев 1773 йылдың ноябрендә ошо ауылда туҡтап киткән.
(85 һүҙ.) (Р.Шәкүр)
------
Жайнаҡ,төпсөк улым, сибәр генә егет булып үҫте. Тик бер яғы бар: өйгә бер ҙә ҡайтып инмәй тиерлек. Колхозда үҙен комсомол секрктары тиеп ҡуйҙылар. Көн һайын тип әйтерлек әле йыйылышы, әле түңәрәк эше, әле стена газетаһы сығараһы, әле тағы башҡаһы була. Малайҙың көн-төн өйгә ҡайтып инмәүенә асыуҙарым килә башланы инде.
- Гармуның менән мендәреңде ал да ана колхоз конторына торорға күс. Ҡайҙа торһаң да, һиңә барыбер түгелме?! Өйҙө лә, атай-әсәйҙе лә бар тип тә белмәйһең... – тип әрләп ташлай инем, эсемдән уның был эштәрнә һөйөнөп. (84 һүҙ.) (С. Айтматовтан.)
Ҡурай.
Бына асыҡ тәҙрәләрҙән инде бер ваҡыт, абзыҡайым, ҡурай моңо менән йыр ағыла башлай. Һәм мин шуны ишетеүгә шып туҡталып ҡалам. Һис ысҡына алмайым мин ул татлы моңдан. Бөтә донъямды онотоп, иларға етешеп тыңлайым да тыңлайым. Күҙ алдымда үҙенең яҡты киңлектәре, тые түбәләр, аҡ тирмәләре, утлауҙа йөрөгән йылҡылары менән ҡылғанлы дала әкрен генә йәйелә лә йәйелә. Бик бейектй бөркөт һалмаҡ ҡына йөҙә. Алыҫта яңғыҙ һыбайлы шәүләһе күренеп ҡала, әллә ҡайҙа ғына әрлән һыҙғырыуы ишетелгән кеүек була...
Ана шулай әллә ҡайҙарға алып китә, хыялый итә ин мине был башҡорт ҡурайы, башҡорт йыры. (90 һүҙ.) (Ә.Еникиҙән)
Самые низкие цены на курсы профессиональной переподготовки и повышения квалификации!
Предлагаем учителям воспользоваться 50% скидкой при обучении по программам профессиональной переподготовки.
После окончания обучения выдаётся диплом о профессиональной переподготовке установленного образца (признаётся при прохождении аттестации по всей России).
Обучение проходит заочно прямо на сайте проекта "Инфоурок".
Начало обучения ближайших групп: 18 января и 25 января. Оплата возможна в беспроцентную рассрочку (20% в начале обучения и 80% в конце обучения)!
Подайте заявку на интересующий Вас курс сейчас: https://infourok.ru/kursy
УЖЕ ЧЕРЕЗ 10 МИНУТ ВЫ МОЖЕТЕ ПОЛУЧИТЬ ДИПЛОМ
от проекта "Инфоурок" с указанием данных образовательной лицензии, что важно при прохождении аттестации.
Если Вы учитель или воспитатель, то можете прямо сейчас получить документ, подтверждающий Ваши профессиональные компетенции. Выдаваемые дипломы и сертификаты помогут Вам наполнить собственное портфолио и успешно пройти аттестацию.
Список всех тестов можно посмотреть тут - https://infourok.ru/tests


text:
Стәрлетамаҡта бюджет күрһәткестәрк арттырып үтәлде
2008 йыл йомғаҡтары буйынса Стәрлетамаҡтың табыштар буйынса бюджеты 9,422 миллиард һумға үтәлде, был 2007 күрһәткестәренән 11,7 процентҡа күберәк.
Федераль бюджетҡа ҡала биләмәһендә йыйылған средстволарҙың — 29 проценты, республика бюджетына 56 проценты йүнәлтелде. Үҙ керемдәренең 15 проценты (1,411 миллиард һумдан ашыу, был күҙалланған бюджет күрһәткестәренән 3,6 процентҡа күберәк) урындағы бюджетҡа инде, тип хәбәр иттеләр ҡала хакимиәтенең мәғлүмәт-аналитика бүлегенән.
Урындағы бюджетҡа керемдәрҙең төп администраторҙары — һалым инспекцияһы һәм Милеккә идара итеү комитеты. Һалым һәм һалым булмаған табыштар күләмендә уларҙың өлөшөнә 58 һәм 36 процент тура килә. Пошлиналарҙан, йыйымдарҙан һәм административ штрафтарҙан урындағы бюджетҡа икешәр процент инде.
Урындағы бюджеттың һалым һәм һалым булмаған табыштар структураһында һалым табыштары 59 процент тәшкил итә. Шулай ҙа урындағы бюджетҡа һалым булмаған табыштар инеүе лә 2007 йылдағыға ҡарағанда 28 процентҡа артты. Уның төп сығанаҡтары — ергә һәм торлаҡ булмаған биналарға ҡуртым түләүе, шулай уҡ ергә ҡуртым килешеүҙәре төҙөүгә хоҡуҡтар һатыу.
2008 йылғы табыштар планын уңышлы үтәү бюджет сығымдары күләмен финанслауҙы 2007 йыл күрһәткестәре менән сағыштырғанда 23,8 процентҡа арттырып үтәргә булышлыҡ итте. 2008 йылда Стәрлетамаҡтың сығымдар буйынса бюджет үтәлеше 2,269 миллиард һум тәшкил итте.
Башҡортостан Республикаһы бюджетынан 752,2 миллион һум күләмендә субвенциялар һәм субсидиялар алып файҙаланылды.


text:
"Урал авиалиниялары" авиакомпанияһы Өфөнән Дүшәнбе һәм Худжандҡа рейстар аса
3 апрелдән "Урал авиалиниялары" авиакомпанияһы Өфөнән Дүшәнбегә оса башлай. Рейстар ике аҙнаға бер тапҡыр шәмбе көндәрендә башҡарыласаҡ. Ә 10 апрелдән ошондай уҡ ваҡыт араһы менән Худжандҡа ла рейстар асыла. Йылы яҡҡа осоу өсөн А320 һауа суднолары ҡулланыласаҡ.
«Өфө» халыҡ-ара аэропорты» асыҡ акционерҙар йәмғиәтенең маркетинг хеҙмәтенән хәбәр итеүҙәренсә, Тажиҡстандың Дүшәнбе һәм Худжанд ҡалаларына рейстар асыу осоштар географияһын киңәйтеү буйынса алып барылған оҙайлы эш һөҙөмтәһе булған. Бөгөнгө көндә Башҡортостан территорияһында тажиҡ диаспораһында 7 меңдән ашыу кеше иҫәпләнә. Белгестәр әйтеүенсә, даими рейстар булдырыу Башҡортостан менән Тажиҡстан республикаларының ике яҡлы сауҙа-иҡтисади һәм мәҙәни бәйләнештәренең артабанғы үҫешенә һәм нығыныуына ыңғай йоғонто яһаясаҡ.


text:
Рөстәм Хәмитов: «Берҙәм Рәсәй» партияһының һайлауҙа еңеүе – тәбиғи хәл»Фото: Андрей Старостин
Рөстәм Хәмитов: «Берҙәм Рәсәй» партияһының һайлауҙа еңеүе – тәбиғи хәл»
Рөстәм Хәмитов: «Берҙәм Рәсәй» партияһының һайлауҙа еңеүе – тәбиғи хәл»Фото: Андрей Старостин
Республика Президенты Рөстәм Хәмитов йома, 13 сентябрҙә, «Берҙәм Рәсәй» бөтә Рәсәй сәйәси партияһының Башҡортостан төбәк бүлексәһе конференцияһында сығыш яһаны.
— «Берҙәм Рәсәй» партияһының төбәк бүлексәһе сираттағы сәйәси имтиханды уңышлы тапшырҙы, — тип билдәләне Рөтәм Хәмитов, БР Дәүләт Йыйылышына депутаттар һайлауға йомғаҡ яһап. – Һайлаусыларҙың 76 проценты партия өсөн тауыш бирҙе, йәғни партия бер миллион 215 мең тауыш йыйҙы.
Пропорциональ система һәм мажоритар округтар буйынса Башҡортостан Дәүләт Йыйылышы – Ҡоролтайҙа партия 88 мандат алды. Был бөтә депутат мандаттарының 80 процентына тиң.
Рөстәм Хәмитов партия ағзаларына ҡотлау һүҙҙәрен еткерҙе.
— «Берҙәм Рәсәй» тағы ла бер тапҡыр милли берҙәмлек партияһы статусын раҫланы, — тине республика етәксеһе. – Бөгөнгө көндә партя сафында ижади, ғилми интеллигенция вәкилдәре, эшҡыуарҙар, ауыл хеҙмәтсәндәре, эшселәр, табиптар, уҡытыусылар, ветерандар, йәштәр бар.
Башҡортостан Президенты илдең башҡа төбәктәрендә үткән һайлау һөҙөмтәләренә анализ яһаны. Уларҙа ла партияның абруйы арта бара. Төбәк парламенттарына депутаттар һайлауҙа Рәсәйҙең барлыҡ 16 субъектында «Берҙәм Рәсәй» ышаныслы еңеү яулаған. Берҙәм рәсәйлеләр йыйған тауыштар һаны буйынса Башҡортостан илдең тәүге өс төбәге иҫәбенә инде.
— Башҡортостандың бишенсе саҡырылыш Дәүләт Йыйылышы – Ҡоролтайға депутаттар һайлауҙа беҙҙең партияның еңеүе – тәбиғи хәл, — тине Рөстәм Хәмитов.
Президент билдәләүенсә, БР Дәүләт Йыйылышының яңы составында йәш депутаттар һаны күбәйгән.
— Ҡайтанан һайланған депутаттарҙың һәр береһе дәүләт эшмәкәрлеге, производство, һаулыҡ һаҡлау, мәғариф һәм башҡа өлкәләрҙә иңдәренә һалынған бурыстарҙы яуаплы хәл итә алыуын иҫбатланы. Бындай абруй һайлау алды кампанияһы барышында түгел, ә күп йыллыҡ көсөргәнешле хеҙмәт менән яуланған. Шуға күрә беҙҙең һайлаусылар уларға ышаныс белдерҙе лә инде, — тине Рөстәм Хәмитов.


text:
Башҡортостан Премьер-министры социаль яуаплы бизнестың көнүҙәк булыуын билдәләне
«Ижтимағи электрон гәзит»тә үткән онлайн-конференция барышында Башҡортостан Хөкүмәте Премьер-министры Азамат Илембәтов социаль яуаплы бизнестың көнүҙәк булыуын һыҙыҡ өҫтөнә алды. Республикала хеҙмәткәрҙәренә ихтирамлы булған, уларға социаль өлкәлә, торлаҡ төҙөлөшөндә ярҙам иткән, балаларының ялын ойошторған «Газпромтрансгаз Өфө» кеүек бер нисә ҙур предпритие бар, тип билдәләне Премьер-министр.
— Ҡыҙғанысҡа ҡаршы, бөгөн был хәл барлыҡ сәнәғәт предприятиеларында ла күҙәтелмәй, шуға күрә сәнәғәт предприятиеларына өмөт бағламайбыҙ, — тине Азамат Илембәтов. – Үҙебеҙ өсөн кескәйҙәрҙе балалар баҡсаларында урындар менән тәьмин итеү проблемаһын өҫтөнлөклө тип билдәләнек, алдағы ике-өс йыл эсендә был мәсьәлә хәл ителерә тейеш. Алдағы йылда ғына республиканың барлыҡ ҡала һәм райондарында 10 мең урынға иҫәпләнгән 50-нән ашыу балалар баҡсаһы төҙөләсәк.
Азамат Илембәтов торлаҡ төҙөлөшө өлкәһендәге эште әүҙемләштереү кәрәклеген дә һыҙыҡ өҫтөнә алды.
— Республикала бер нисә бындай программа эшләп килә, әммә был ғына етмәй, — тип билдәләне Премьер-министр. – Торлаҡ ҡиммәт, һәм уға хаҡ төшмәйәсәк. Беҙгә эконом класындағы йорттар төҙөү күләмен арттырыу буйынса саралар күрергә кәрәк.


text:
Хәмитов Рөстәм Зәки улы
Рөстәм Хәмитов, Рөстәм Зәки улы Хәмитов (18 август 1954 йыл — Рәсәй сәйәсәтсеһе һәм дәүләт хеҙмәткәре, 2010 йылдың 19 июленән — Башҡортостан Республикаһы Президенты[1]. 2015 йылдың 1 ғинуарынан — Башҡортостан Республикаһы Башлығы. Техник фәндәр докторы.
Тормош юлы[үҙгәртергә | вики-тексты үҙгәртергә]
Хәмитов Рөстәм Зәки улы 1954 йылдың 18 августында Кемерово өлкәһе Драченино ауылында тыуған[2]. Милләте буйынса үҙен башҡорт тип таный[3][4][5], туған теле — башҡорт теле, урыҫ телен юғары кимәлдә ҡуллана, инглиз телендә иркен аралаша ала[6].
Атаһы — Хәмитов Зәки Сәлим улы Башҡорт АССР-ының Балтас районы Штәнде ауылында тыуған.
1973—1980 йылдарҙа Башҡортостан ауыл хужалығы институтының (1993 йылдан Башҡорт дәүләт аграр университеты) «Машиналар ремонтлау» кафедраһы мөдире, ауыл хужалығын механизациялау факультеты деканы булып эшләне.
Әcәһе — Рәйсә Ғиниәтулла ҡыҙы ғүмер буйы математика уҡытыусы булды, хәҙер хаҡлы ялда. Ҡустыһы Рәшит Өфөлә водитель булып эшләй.
Белеме[үҙгәртергә | вики-тексты үҙгәртергә]
- 1971 йылда Өфө ҡалаһының 115-се урта мәктәбен тамамлай.
- 1977 йылда Бауман исемендәге Мәскәү юғары техник училищеһенда (хәҙер Бауман исемендәге Мәскәү дәүләт техник университеты) «инженер-механик» һөнәре ала.
Хеҙмәт юлы[үҙгәртергә | вики-тексты үҙгәртергә]
Үҙ аллы хеҙмәт эшмәкәрлеген 1977 йылда Өфө моторҙар эшләү берекмәһендә башлай.
- 1978—1986 йылдарҙа Өфө авиация институтында эшләй.
- 1990 йылда Башҡорт АССР-ы Юғары Советына депутат итеп һайлана. Экология, тәбиғәт ресурстарын файҙаланыу буйынса комиссия рәйесе була.
- 1994—1996 йылдарҙа — Башҡортостан Республикаһының тирә-яҡ мөхитте һаҡлау буйынса министры
- 2000—2003 йылдарҙа — Рәсәй Федерацияһы Президентының Волга буйы федераль округындағы тулы хоҡуҡлы вәкиле аппаратында Башҡортостан Республикаһы буйынса федераль инспектор.
- 2003—2004 йылдарҙа Мәскәүҙә Һалымдар буйынса федераль хеҙмәтендә эшләне.
- 2004 йылда Һыу ресурстарының федераль агентлығы етәксеһе итеп тәғәйенләнә.
- 2009 йылдан — «Русгидро» йәмғиәте идарһы ағзаһы.[7]
- 2010 йылдың 19 июленән — Башҡортостан Республикаһы Президенты.
- 2015 йылдың 1 ғинуарынан — Башҡортостан Республикаһы Башлығы.
2015 йылдың 30 ноябрендә Рәсәй Президенты указына ярашлы Рөстәм Хәмитов Александр Невский ордены менән бүләкләнде[8].
ҒаиләҺе[үҙгәртергә | вики-тексты үҙгәртергә]
Өйләнгән, ике балаҺы бар. Ҡатыны — Гөлшат Ғәфүр ҡыҙы, һөнәре буйынса табип. Улы — Камил Хәмитов. Ҡыҙы — Нурия Хәмитова. Балалары Мәскәүҙә йәшәй.[4]
Иҫкәрмәләр[үҙгәртергә | вики-тексты үҙгәртергә]
- ↑ http://www.rian.ru/politics/20100719/256173004.html
- ↑ Официальный сайт Главы Республики Башкортостан (урыҫ.)
- ↑ Диалог с властью. Один за всех, а если все за одного?..
- ↑ 4,0 4,1 «Посадки будут. Будут разные „интересные“ процессы»// КоммерсантЪ
- ↑ Рустэм Хамитов одним из первых принял участие в переписи
- ↑ Президент Башкирии сообщил переписчикам, что владеет тремя языками
- ↑ http://www.omet-ufa.ru/index.php?id=102
- ↑ Рустэма Хамитова наградили орденом Александра Невского. Сайт Новости Mail.Ru
Һылтанмалар[үҙгәртергә | вики-тексты үҙгәртергә]
- 18 август көнө тыуғандар
- 1954 йылда тыуғандар
- Алфавит буйынса шәхестәр
- Рәсәй Федерацияһы Хөкүмәтенең Почёт грамотаһы менән наградланыусылар
- Башҡортостан Республикаһы Президенттары
- Техник фәндәр докторҙары
- Башҡорт дәүләт аграр университеты уҡытыусылары
- Башҡортостан Республикаһы Хөкүмәте ағзалары
- «Берҙәм Рәсәй» ағзалары
- Башҡортостан Республикаһы Башлыҡтары
- Бауман исемендәге Мәскәү дәүләт техник университетын тамамлаусылар
- 12-се саҡырылыш Башҡорт АССР-ы Юғары Советы депутаттары
- Рәсәй Федерацияһы субъекттары башлыҡтары


text:
«Алтын көҙ – 2010» күргәҙмәһе 1 октябрҙә асыла
12-се «Алтын көҙ – 2010» Рәсәй агросәнәғәт күргәҙмәһен үткәреү ваҡыты үҙгәрҙе. Ул Мәскәүҙә Бөтә Рәсәй күргәҙмә үҙәге биләмәһендә ағымдағы йылдың 1 — 11 октябрендә үтәсәк. Сара Рәсәй агросәнәғәт аҙнаһы сиктәрендә ойошторола. Алдараҡ әйтеүҙәренсә, «Алтын көҙ – 2010» 8 октябрҙә асылырға тейеш ине.
Башҡортостан Республикаһы Ауыл хужалығы министрлығының матбуғат хеҙмәтенән хәбәр итеүҙәренсә, 1 октябргә урып-йыйыу эштәренә йомғаҡ яһау буйынса бөтә Рәсәй кәңәшмәһен үткәреү планлаштырыла, ул Ауыл хужалығы һәм эшкәртеү сәнәғәте хеҙмәткәрҙәре көнөнә арналасаҡ. «Рәсәй төбәктәре һәм сит илдәр», «Тоҡомло малдар» тип аталған күргәҙмә бүлектәре үҙ эшен 4 октябргә тиклем дауам итәсәк.
Шулай уҡ «Алтын көҙ – 2010» күргәҙмәһе сиктәрендә күргәҙмә үҙәгенең үҙәк майҙанында ауыл хужалығы продукцияһы йәрминкәләре үтәсәк. 9 — 11 октябргә ауыл хужалығы техникаһының «АгроТек Рәсәй — 2010» халыҡ-ара махсус күргәҙмәһен үткәреү ҙә ҡаралған.
Башҡортостан аграрийҙары «Алтын көҙ – 2010» күргәҙмәһендә ҡатнашыуға әүҙем әҙерлек алып бара.


text:
Киләһе йылдан Башҡортостан йылытыу өсөн яңы түләү системаһына күсәФото: Олег Яровиков
Киләһе йылдан Башҡортостан йылытыу өсөн яңы түләү системаһына күсә
Киләһе йылдан Башҡортостан йылытыу өсөн яңы түләү системаһына күсәФото: Олег Яровиков
ӨФӨ, 2016 йыл, 2 август. /«Башинформ» мәғлүмәт агентлығы, Ксения Калинина/.
2017 йылдың көҙөнән республика халҡы йылытыу өсөн 12 ай урынына ете ай түләйәсәк. Был хаҡта 2 августа «Башинформ» агентлығында үткән матбуғат конференцияһында төбәктең торлаҡ-коммуналь хужалыҡ министры урынбаҫары Альфред Зиннәтуллин белдерҙе.
Уның әйтеүенсә, республикала йылытыуға бәйле хәл тикшерелде, күрше төбәктәрҙең тәжрибәһе өйрәнелде.
«Быйылғы йылытыу миҙгелендә 1/12 схемаһы буйынса (йыл дауамында) эш дауам итә. Киләһе йылдың көҙөнән октябрҙән апрель айына тиклем түләйбеҙ. Ошо осорҙа бөтә норматив документтар әҙерләнәсәк. Мәҫәлән, Татарстанда бындай тәжрибә халыҡта бер аҙ ризаһыҙлыҡ тыуҙырҙы, сөнки ҡыш көнө уларҙың түләүҙәре ҡырҡа артҡан. Йыл аҙағынаса күрше республикала күсеү тамамлана. Көҙҙән башлап улар 1/7 схемаһы буйынса түләйәсәк», — тине ведомство министры урынбаҫары.
Дәүләт Думаһының Торлаҡ сәйәсәте һәм торлаҡ-коммуналь хужалыҡ буйынса комитеты рәйесе урынбаҫары, «Берҙәм Рәсәй» партияһының «Управдом» федераль проекты етәксеһе Павел Качкаев ҡатнаш схема тәҡдим итте.
«Бөгөн илдә күп кенә төбәктәр 1/7 схемаһына күсә. Аңлауымса, әгәр дөйөм иҫәп приборҙары булһа, күсергә мөмкин, булмаһа, ошо системаға күсеүҙең мәғәнәһе юҡ. Шуға күрә республикала, шулай уҡ һәр төбәктә ҡатнаш схема ҡулланыу мөһим», — тине Павел Качкаев.


text:
Алиментсы ата-әсәләр шырпы ҡабы аша иҫкәртелә
Башҡортостандың мәхкәмә приставтары хеҙмәте алминет түләмәүселәр менән көрәштә яңы алымдар ҡуллана башланы.
Алимент түләтеү буйынса Башҡортостан мәхкәмә приставтары бурыслыларҙы эшкә урынлаштырыу менән дә мәшғүл. Бөгөнгө көндә алимент түләргә тейешлеләрҙең 1086-һы эшкә урынлашҡан, ә 585 эшһеҙ статусын алған. Кемджең балаһына алмиент буйынса бурысы бар уларҙы сит илгә сығыуҙан тыйыу тураһындағы ҡарар ҙа бар.
Тик республикала алмиентсы атайҙар араһында самолет менән осорлоҡ аҡсалылар барлығы шик тыуҙыра.


text:
Фото:
Мортаза Рәхимов Роскомнадзор етәксеһе Сергей Ситников менән осрашты
Фото:
1 июлдә Республика йортонда Башҡортостан Республикаһы Президенты М.Ғ. Рәхимов Элемтә, мәғлүмәт технологиялары һәм коммуникациялар өлкәһендә күҙәтеү буйынса федераль хеҙмәт етәксеһе С.К. Ситников менән эш осрашыуы үткәрҙе.
Осрашыуҙа Сергей Ситников Башҡортостан Президентын Элемтә, мәғлүмәт технологиялары һәм киң коммуникациялар өлкәһендә күҙәтеү буйынса федераль хеҙмәттең Башҡортостан Республикаһындағы идаралығының яңы етәксеһе Ш. Ә. Хәсәнов менән таныштырҙы. М.Ғ. Рәхимов Ш.Ә. Хәсәновты яуаплы вазифаға тәғәйенләнеүе менән ҡотланы һәм эшендә уңыштар теләне.
Башҡортостан Президенты М.Ғ. Рәхимов, республика менән Роскомнадзор араһындағы партнерлыҡ мөнәсәбәттәре, конструктив хеҙмәттәшлек һаҡланып ҡалыр, шулай уҡ киләсәктә лә уңышлы үҫер, тигән ышаныс белдерҙе.
Осрашыуҙа шулай уҡ халыҡҡа дәүләт хеҙмәттәрен электрон юл менән күрһәтеү мәсьәләләре тикшерелде, Башҡортостан территорияһында “Электрон Рәсәй (2002 – 2010 йылдар)” айырым маҡсатлы федераль программаһының тормошҡа ашырылыу барышы ҡаралды, һанлы телетапшырыуҙарға күсеү мәсьәләләре күтәрелде.
Белешмә
Хәсәнов Шамил Әғләм улы 1972 йылда Зарафшан ҡалаһында (Үзбәкстан) тыуған. Өфө дәүләт авиация техник университетын тамамлаған.
1997 – 1999 йылдарҙа — Өфө дәүләт авиация техник университеты ҡарамағындағы Башҡортостан төбәк яңы мәғлүмәт технологиялары үҙәгенең инженер-программисы.
1999 — 2007 йылдарҙа киң мәғлүмәт саралары өлкәһендә контроль һәм күҙәтеү функцияларын тормошҡа ашырыусы федераль башҡарма власть органының территориаль идаралыҡтарында эшләй.
2007 — 2008 йылдарҙа — Киң коммуникациялар, элемтә һәм мәҙәни мираҫты һаҡлау өлкәһендә күҙәтеү буйынса федераль хеҙмәттең Ханты-Манси автономиялы округы – Югра буйынса идаралығы етәксеһе.
2008 — 2009 йылдарҙа — элемтә, мәғлүмәт технологиялары һәм киң коммуникациялар буйынса федераль хеҙмәттең Ханты-Манси автономиялы округы – Югра һәм Ямал-Ненец автономиялы округы буйынса идаралығы етәксеһе.
2010 йылдың июнендә Роскомнадзорҙың Башҡортостан Республикаһы буйынса идаралығы етәксеһе итеп тәғәйенләнә.


text:
«Башҡортостан ҡыҙы» журналының яңы рубрикаһы Көнсығыштың бөйөк ҡатын-ҡыҙҙарына арналған
ӨФӨ, 2015 йыл, 26 ғинуар. /«Башинформ» мәғлүмәт агентлығы, Ләйлә Аралбаева/.
Ғинуар һанына күҙәтеү тәҡдим итәбеҙ.
Журналдың баш мөхәррире Гөлназ Ҡотоеваның «Елкән итеп маҡсаттарҙы...» мәҡәләһе Дәүләт Йыйылышы – Ҡоролтайҙың Аграр мәсьәләләр, экология һәм тәбиғәттән файҙаланыу комитеты рәйесе урынбаҫары, эш төркөмө етәксеһе Руфина Шаһапова хаҡында булыр.
Журналист Альмира Кирәева Хәйбулла районының Аҡъяр ауылында уҙған «Ағинәйҙәр ҡоро» республика конференцияһы тураһында яҙа. Уның «Бәндәбикә рухын һаҡлай ағинәйҙәр» мәҡәләһе Башҡортостандың 17 районынан килгән абруйлы делегат ҡатын-ҡыҙҙарға арнала.
Былтыр «Башҡортостан ҡыҙы» журналын почта аша яҙҙырып уҡыусыларҙың отошта ҡатнашырға ебәрелгән квитанциялары араһынан лототрон ярҙамында төп бүләк – телевизор Силәбе өлкәһе Арғаяш районы Маяҡлы ауылынан Маһира Хәмиҙуллинаның өлөшөнә төштө. Гөлназ Ҡотоеваның Силәбе өлкәһендәге сәфәре хаҡында «Юлдар саҡыра» рубрикаһы аҫтында «Өҙөлмәһен туғанлыҡ ептәре!» тигән мәҡәләһендә уҡый алаһығыҙ.
2015 йылда «Башҡортостан ҡыҙы» журналы «Көнсығыштың бөйөк ҡатындары» тигән яңы рубрика асты. Унда авторҙар журнал уҡыусыларҙы төрки донъяһының аҫыл ҡатындары менән таныштырасаҡ. Рубрика XIX быуатта ҡырғыҙ халҡын бер тупҡа туплап, оҙаҡ йылдар Фирғәнә, Ош яҡтарында хакимлыҡ иткән, ҡытай һәм рус баҫҡынсыларына ҡаршы торған яугир рухлы ҡатын Курманжандың тормош юлына байҡау менән башлана.
Әҙәбиәт һөйөүселәр Башҡортостандың халыҡ шағирәһе Факиһа Туғыҙбаеваның шиғырҙары, Әхмәр Ғүмәр-Үтәбайҙың «Сталинград инәй» хикәйәһен уҡып танһығын ҡандырыр. Шулай уҡ «Ҡыҙҙар моңо» рубрикаһы аҫтында Гөлдәриә Йосопова менән Айгөл Ишемғужинаның шиғырҙары донъя күрҙе.
«Яҙмыштарҙан көслөрәк» рубрикаһы аҫтында Альбина Ғөбәйҙуллинаның «Йөрәгемдә йондоҙ булып яралдың һин, балам» мәҡәләһе тормош һынауҙарына бирешмәй, бәхетле була белгән йәш ғаилә хаҡында.
«Башҡортостан ҡыҙы» журналы йыл башынан бер юлы өс бәйге иғлан итә. Тәүгеһе Әҙәбиәт йылы уңайынан әсәйҙәргә булған мөхәббәт хистәре һәм әсәлек темаһына арналған «Әсә йөрәге» тип аталған шиғри бәйге булһа, икенсеһе Бөйөк Ватан һуғышында Еңеүҙең 70 йыллығына арнала, өсөнсөһө иһә оҫта ҡуллы ҡатын-ҡыҙҙар өсөн ҡорамасылар бәйгеһе булыр. Конкурстарҙың шарттары хаҡында журналдың ғинуар һанында таныша алаһығыҙ, тип хәбәр итте журнал хеҙмәткәре Гөлшат Ҡунафина.


text:
Фото:
Өфөлә «Ҡурай» телеканалының мобиль ҡоролмалар өсөн ҡушымтаһы барлыҡҡа килде
Фото:
ӨФӨ, 2015 йыл, 5 июнь. /«Башинформ» мәғлүмәт агентлығы, Ләйлә Аралбаева/.
Өфөлә «Ҡурай» телеканалының мобиль ҡоролмалар өсөн ҡушымтаһы барлыҡҡа килде. Башҡортостан юлдаш каналында «Йома» тапшырыуын яҙҙырғанда Рәсәй мосолмандарының Үҙәк диниә назараты рәйесе Тәлғәт Тажетдин ҡушымтаға фатиха бирҙе. Хәҙер телеканалды донъяның теләһә ниндәй мөйөшөндә ҡарарға була, тип хәбәр итте Башҡортостан юлдаш телевидениеһының матбуғат секретары Альбина Ғатауллина.
«Һәр халыҡ өсөн мәҙәни мираҫты һаҡлау мөһим, әммә йәш быуында туған телгә һәм йолаларға һөйөү уятыу беренсе урында тора. Бының өсөн уңайлы шарттар кәрәк. Был башҡорт теле һәм уның мәҙәниәте үҫешенә өлөш индереү. «Ҡурай» каналының ҡушымтаһына фатиха бирәбеҙ һәм телерадиокомпанияның дөрөҫ үҫеш йүнәлешен билдәләүенә ышанабыҙ — халыҡҡа, уның йәшәү шарттарына яҡыныраҡ булырға кәрәк», — тине Юғары мөфтөй.
«Ҡурай» телеканалының ҡушымтаһын ios һәм android операцион системаларында бөтә мобиль ҡоролмаларға күсерергә мөмкин.


text:
Һабанда һайрашыр мәл етә
Быйыл ҡарҙың күп булыуы ауыл эшсәнен
шатландырмай ҡалманы. Шуға күрә ер кешеһенең кәйефе күтәренке, киләһе уңышҡа өмөт бар. “Урал аръяғы-Агро” МТС-ының Хәйбулла филиалындағы оҫтаханала ҙур йәнлелек: кемдер тракторҙарҙы тикшерә, икенселәре тырма-катоктарҙы барлай, өсөнсөләре сәскестәргә һуңғы һынау үткәрә. Ғөмүмән, яҙғы баҫыу эштәре
алдынан була торған ҡыҙыу эш бара. Хужалыҡ етәксеһе Илшат Бохарбаев әйтеүенсә, эшсәндәрҙең тырышлығы менән ауыл хужалығы машиналарын ремонтлау ваҡытында һәм
сифатлы итеп башҡарылған.
– Яҙғы сәсеү 12 мең 500 гектар майҙанда планлаштырыла, – ти Илшат Ришат улы. – Барлығы 22 берәмек техника үҙ сәғәтен көтөп ултыра, кадрҙар мәсьәләһе юҡ. Үҙебеҙҙең майҙанда сәсеүҙе тамамлағас та, район фермерҙарына ярҙамға сығабыҙ. Үткән йылда ғына уларға, шәхси хужалыҡтарға ярҙам итеүҙән 11 миллион һумдан ашыу табыш алдыҡ. Был аҡсаны техниканы йүнәтеүгә тотонабыҙ. Күренеүенсә, улар башлыса сит илдән килтерелгән, шуға күрә запас часть табыу бик ҡыйбатҡа төшә. Орлоҡ бар, яғыулыҡ етерлек. Тик көнө генә яҡшы торһон.
Хужалыҡтың баш инженеры Илсур Рәмов йыл һайын яҙғы сәсеү эштәренә район һәм республика етәкселеге тарафынан субсидия бүленеүенә рәхмәт белдерҙе. Юғиһә республикала иң ҡаты бойҙай сорты үҫтергән Хәйбулла эшсәндәренә һуңғы йылдарҙа игенселек менән шөғөлләнеү еңелдән бирелмәй бит. Игенселәрҙең тырышлығы һәм дәүләт ярҙамы арҡаһында ғына эш уң бара.
Быҙаулыҡ ауылында йәшәгән Марс Килдебаевтың бында эшләүенә өс йылдан ашыу ваҡыт үткән. Аҡъярҙағы 110-сы һөнәрселек училищеһын тамамлап, хеҙмәт юлын тап ошонда башлауына ҡыуанып бөтә алмай ул.
– Шарттар шул тиклем яҡшы. Техника яңы, эшләүе күңелле, – тип йылмая йәш механизатор.
Оҙаҡ йылдар алдынғылыҡты бирмәгән механизаторҙар Рәсих Түлебаев, Наил Дәүләтшин, Марат Ҡыуандыҡов, Иҙел Нураев һәм Айрат Солтановтар ҙа һабанда һайрашыр мәлде түҙемһеҙләнеп көтә.